NoviMagazin.rs - Mihajlović: Utakmica sa Velsom nije biti ili ne biti\n► Mihajlović: Utakmica sa Velsom nije biti ili ne biti\nMihajlović: Utakmica sa Velsom nije biti ili ne biti\nBeta/AP\tNe znam zašto bi druga od 10 utakmica bila 'biti ili ne biti', pošto nam je svaka važna, ali ne treba praviti atmosferu da Srbija mora da pobedi Vels, rekao je danas selektor fudbalske reprezentacije Srbije Siniša Mihajlović.\n"Probaćemo na sve načine da se kvalifikujemo na Svetsko prvenstvo, ali neću da igrači imaju osećaj da sutra moraju da pobede. U životu mora samo da se umre", rekao je Mihajlović novinarima u Kući fudbala u Staroj Pazovi.\nSrbija sutra od 20.30 dočekuje Vels u Novom Sadu u drugom kolu kvalifikacija za Svetsko prvenstvo 2014. godine. U prvom kolu protiv Škotske bilo je 0:0, dok su Velšani poraženi od Belgije 0:2.\n"Videlo se u prvom kolu da je svaka utakmica otvorena i da može svašta da se desi. Reprezentacija Velsa igra slično svim ostrvskim ekipama pa i Škotskoj, samo što imaju Gereta Bejla, koji je mnogo brz i na koga moramo da obratimo posebnu pažnju... Kod nas će biti promena u postavi, pa i u fazi napada. Moraćemo da igramo drugačije nego u Glazgovu i mnogo brže", rekao je Mihajlović.\nOn je ponovio da sigurno podnosi ostavku ako se tim ne plasira na Mundijal i kazao je da će Srbija možda nastaviti da igra van Beograda.\n"Ako se nastavi tradicija zviždanja reprezentaciji kao u Beogradu, nastavićemo da igramo u drugim gradovima, gde su ljudi željni fudbala", rekao je Mihajlović.\nKapiten Branislav Ivanović kazao je da očekuje da tim pruži više nego u meču protiv Škotske, ali i, suprotno selektoru, da ekipa mora da pobedi.\n"Očekujem da pružimo više, igramo bolje nego u Škotskoj. Moramo da pobedimo. Nadam se lepoj atmosferi jer nam je podrška navijača izuzetno bitna... Bejl je sigurno najopasniji igrač Velsa, ali mi se spremamo sa namerom da zaustavimo sve njihove pretnje", rekao je Ivanović. autor: SA\tizvor: Beta/Novi Magazin\tOstavi komentar Ostavi komentar >>\nEvropski šampion u bacanju kugle u dvorani Asmir Kolašinac smatra da će mu nastup na mitingu Dijamantske lige u Njujorku 25. maja biti glavni test za avgustovsko prvenstvo sveta u Moskvi.\nMilica Mandić: Želim medalju u Meksiku


Erdogan: Turska ima snagu, mogućnost i odlučnost da prevaziđe svoje probleme\n“Mi vodimo još jedan rat sličan ratu za nezavisnost koji smo započeli pre jednog veka i koji je kulminirao osnivanjem naše demokratije,” rekao je predsednik Republike Turske Recep Tayyip Erdogan u televizijskoj poruci građanima, povodom proslave 96. godišnjice osnivanje Republike Turske, 29. oktobra 1923. godine.\n“Mislim da će svi naši prijatelji deliti sreću u ovom momentu kada se nalazimo na prekretnici naše istorije. Čestitam 96 godina naše demokratije,” dodao je on.\nU poruci je dodao da se “naša nacija suočava sa “istorijskom borbom” za zaštitu sadašnjosti i budućnosti”.\n“Svi incidenti kroz koje smo prošli od terorističkih napada do pokušaja puča 15. jula (2016. godine) su porimeri naše istorijske borbe,” nastavio je turski predsednik. dodajući da je antiteroristička operacija u Siriji takođe deo tog rata.\nOd 2016. godine, Turska je preduzela tri vojne operacije u severnoj Siriji protiv terorista YPG/PKK i Daeš: operaciju Štit Eufrata (2016-2017), operaciju Maslinova grančica (2018) i poslednju operaciju Izvor mira, koja je počela 9. oktobra.\nErgodan je takođe naglasio da se Turska suočava sa neselektivnim napadima na njene granice i ekonomiju, ali da država ima “snagu, mogućnost i odlučnost” da prevaziđe ove probleme.\nTurska i njene delegacije u svetu će danas proslaviti 96. godišnjicu proglašenja Republike Turske. Na ovaj dan 1923. godine, Mustafa Kemal Ataturk, osnivač Turske Republike, formalno je proglasio republiku kao nacionalnu i državnu formu uređenja. Od tada, se ovaj dan slavi kao Dan Republike Turske./ibna


Danska radi na digitalnom pasošu vakcinacije\nTanjug 8. januara 2021. 12:58\nKOPENHAGEN – Danska radi na digitalnom pasošu vakcinacije za ljude koji su primili vakcinu protiv korona virusa što bi moglo da im omogući da putuju u zemlje koje budu tražile takav dokument tokom pandemije.\n„Očekuje se da će druge zemlje zahtevati od putnika da po dolasku pokažu dokument o vakcinaciji. Danski pasoš vakcinacije mogao bi da se koristi“, saopštilo je ministarstvo zdravlja danas.\nPasoš bi mogao da se izdaje u prvim mesecima ove godine, a do njego će moći da se dođe preko sajta zavoda za javno zdravlje.\nMinistarstvo naglašava da je neophodno ispitatati da li ljudi koji su vakcinisani mogu i dalje da budu prenosioci virusa i koliko zaštita vakcine traje, prenosi Rojters.\nDanska je počela vakcinaciju starijih građana i medicinskog osoblja krajem decembra i dosad je vakcinisala oko jedan odsto populacije po čemu prednjači u odnosu na druge evropske zemlje.\nSvetska zdravstvena organizacija saopštila je takođe da radi na izradi elektronskog sertifikata vakcinacije.\nNeke avio-kompanije poput australijskog Kvantasa najavile su da bi ubuduće mogle da insistiraju da pokažu dokaz o vakcinacije.


Kina predlaže radikalne promene interneta | PC Press\nKina predlaže radikalne promene interneta\n31. mart 2020. 5. april 2020. Marijana Pečić\nKina, Huawei i kineski operateri žele da redizajniraju ključni aspekat interneta – i dok možda ima nekih pozitivnih strana, njihove ideje su pokrenule zabrinutost.\nFinancial Times shvata da je grupa predložila novi internet protokol MTU-u (Međunarodna unija za telekomunikacije), Novi IP, koji teoretski nudi efikasnije adresiranje i upravljanje mrežom od postojećeg TCP/IP standarda, ali izgleda da ima i propuste koji omogućavaju autoritarnim režimima da cenzurišu i nadgledaju njihove stanovnike. Najvažnija stavka je što postoji „komanda za gašenje“ koja bi omogućila centralnom delu mreže da odseče podatke koji idu na ili sa adrese. Kao što možda pretpostavljate, to bi moglo da bude od koristi kada bi Kina htela da utiša aktivistu a da ne pribegava dodatnim alatima.\nTakođe postoje zabrinutosti da bi Novi IP zahtevao autentifikaciju i autorizaciju ne samo novih internet adresa, već i ljudi koji su uključeni i paketa podataka koji se šalju. Kina je dugo pozivala na povezivanje stvarnih imena sa korisnicima interneta, a to potencijalno povezuje ljude sa samom internet vezom.\nTestiranje novog standarda početkom 2021. godine\nNovi IP trebalo bi da bude spreman za testiranje početkom 2021. godine. Portparol Huawei-ja rekao je da je Novi IP dizajniran isključivo za tehničke zahteve promene digitalnog okruženja i da ne vrši kontrolu. U svojim prezentacijama, Huawei je okarakterisao ovo unapređenje kao ključno za „holo-sense teleportaciju“ i automatsko upravljanje automobilima. Predstavnik je dodao da je tehnologija „otvorena za naučnike i inženjere širom sveta“.\nMeđutim, izgleda da se izjave nepodudaraju sa prirodom dizajna i onima koji ga podržavaju. Otvorenost projekta ne menja činjenicu da bi Novi IP omogućio vladama veću kontrolu nad njihovim delovima interneta. Kad kineska vlada ima svoju ulogu u kreiranju standarda i podršku sličnih autoritarnih nacija poput Rusije, to će sigurno izazvati zabrinutost.\nNema garancije da će MTU prihvatiti Novi IP kao standard, a kamoli da će dovoljno zemalja usvojiti tehnologiju da bi bila održiva. Uprkos tome, njegovo postojanje verovatno neće uveriti zagovornike građanskih sloboda koji „glupu“ prirodu TCP/IP-a vide kao prednost koja pomaže očuvanju slobode izražavanja i osnovnom nivou anonimnosti.\nTagovi: Huawei, Internet, Kina, TCP/IP standard\n← Huawei produžio garanciju za sve svoje uređaje uz uslugu “Od vrata do vrata”\nNintendo možda planira remaster klasika Super Mario igara →


PROGLAĐENO VANREDNO STANJE NA TERITORIJI SRBIJE\nIzvor: Alo.rs,Lokalne novine | Obrenovac, 16.03.2020.\nPredsednik Srbije Aleksandar Vučić je sinoć, 15. marta 2020. godine, u našoj zemlji proglasio vanredno stanje zbog epidemije koronavirusa\n- Borba koja je pred nama je borba za one koji su stvarali ovu zemlju, za naše roditelje, za naše starije, ali i za budućnost naše Srbije. Naši roditelji, oni su izgradili naše gradove, sela, puteve i pruge, napravili sve što u našoj zemlji imamo. Danas su oni napadnuti pre svega i moramo da uradimo sve što možemo da tim divnim ljudima pomognemo. Do sada smo uradili mnogo stvari i želim da se posebno zahvalim lekarskom timu, divnim ljudima koji su ugled i najteži posao stavili državi na raspolaganje, da pomognu zemlji i narodu. Posle iskustava, ali i svega što smo zajednički prošli, nedovoljne discipline u razumevanju poruka koje smo slali, na osnovu pisma koju su Vladi i meni, a na osnovu Ustava koju je uputio ministar odbrane i u skladu sa odredbama člana 200. Proglašavam vanredno stanje na teritoriji čitave zemlje. Ovu odluku nismo doneli lako - poručio je predsednik Srbije Aleksandar Vučić.\nJuče, prema poslednjim podacima, do 18 časova u našoj zemlji je potvrđeno 48 slučajeva pozitivnih na koronavirus.\nNaglašeno je da su u nacionalnoj laboratoriji Instituta Torlak do tog perioda testirane ukupno 283 osobe.\nPodsetimo, predsednik je u subotu uveče primio procenu Ministarstva odbrane da rizici i pretnje povodom pandemije koronavirusa zahtevaju donošenje hitnih mera iz nadležnosti predsednika Srbije.\nUstav u članu 105, propisuje da Skupština donosi odluke među kojima je i proglašavanje i ukidanje vanrednog stanja, većinom glasova narodnih poslanika na sednici na kojoj je prisutna većina narodnih poslanika.\n- Vanredno stanje se uvodi ukoliko ministar odbrane pošalje vrhovnom komandatu, predsedniku države, pismo da je ugrožena bezbednost države. Zatim ga šaljemo u skupštinu, ali, pošto je zabranjeno okupljanje više od 100 ljudi, moguće je da predsednik Srbije, predsednik skupštine i vlade, zajedničkim, trostrukim potpisom uvedu vanredno stanje - rekao je Vučić na konferenciji za medije u subotu.\n- Ako se uvede vanredno stanje nema više kafića, barova, bisokopa, pozorišta, već vojska na ulice, zna se šta na granici i tako dalje - objasnio je vodeći čovek Srbije.\nZakon o vojsci, član 2, predviđa da predsednik Republike ili ministar odbrane po ovlašćenju predsednika Republike, može odlučiti da Vojska Srbije nadležnom državnom organu, odnosno organizaciji, organu autonomnih pokrajina i organu jedinica lokalne samouprave, na njihov zahtev, pruži pomoć radi zaštite života i bezbednosti ljudi i imovine, zaštite životne sredine ili iz drugih razloga.


Četiri polufinala za sportiste Srbije u Đeru - Dnevni list Danas\nPočetna » Sport » Četiri polufinala za sportiste Srbije u Đeru\n0Piše: Danas Online 27. jula 2017. 15.13\nPlivač Uroš Đoković se plasirao u polufinale vremenom 52.58 u disciplini 100m slobodno, dok je Novak Savić u istoj disciplini sa vremenom 53.53 zauzeo 35 mesto.\nNastupom u trci na 100 metara delfin Zita Seke ses vremenom 1:05.42 plasirala na 33. mesto, a Teodora Živić (1:05.47) na 34. mesto u konačnom plasmanu. Zita Seke je distancu od 50 metara delfin stilom isplivala za 26.67 i plasirala u polufinalnu trku. U MIX štafeti 4×100 metara slobodnim stilom su Uroš Đoković, Novak Savić, Zita Seke i Ana Radulović zauzel 12. mesto.\nAtletiačrka Amra Terzić je i trci na 1.500 metara zauzela 9. mesto rezultatom 4:47.85, dok ostali atletičari danas nastupaju u popodnenom delu takmičenja.\nBiciklistkinja Sara Počuča je drumsku trku završila u vremeno 01:11.01 i zauzela 59. mesto u konačnom plasmanu.\nDžudista Dimitrije Nedeljković je posle pobede u prvom kolu, u drugom izgubio od Nerpela iz Mađarske, dok su se džudoke Perišić Marica i Anja Obradović uspešno plasirale u polufinale turnira.\nMarica Perišić je u prvoj borbi savladala Manuševu iz Bugarske, u drugom Magdalenu Lakner iz Austrije, a u trećem Maju Gošen iz Izraela. Sve mečeve je dobila Ipon poenom. U polufinalu će se boriti sa Renatom Zahovom iz Češke.\nAnja Obradović je u prvom kolu bila slobodna, u drugom je savladala Lauru Haberstok iz Francuske, a u trećem Mihalinu Skipala iz Poljske. U polufinalnom meču će se sastati sa boljom iz duela Anđele Samardžić iz BiH i Iralje Toma iz Rumunije.\nPolufinala džudoa su u po podnevnom delu takmičenja, kada će na borilišta izaći atletičari Milanović Nikola u skoku u vis i Amel Džakovac u trci na 3000m.


A. J. 27. oktobra 2020. 08:43\nMinistarstvo unutrašnjih poslova Italije bilo je u pripravnosti zbog straha od nasilja, dok su u većim gradovima građani protestovali protiv najnovijih ograničenja u borbi protiv koronavirusa.\nProtesti koji su u početku bili mirni, postali su nasilni tokom večeri. Policija je upotrebila suzavac kako bi rasterala demonstrante koji su razbijali izloge prodavnica, a nekolicina je privedena.\nOd Torina, Milana i Trsta na severu do Rima, Napulja i Katanije na jugu, građani su se okupili na trgovima u znak protesta zbog najnovijeg dekreta italijanske vlade, koji podrazumeva parcijalni “lokdaun”, preneo je Gardijan.\n“Zaključavanje” znači da su restorani, kafići, pabovi i barovi zatvoreni do 5 ujutru. Teretane, bazeni, pozorišta i bioskopi su potpuno zatvoreni.\nU gradu Torinu na severu, neki demonstranti su prekinuli mirni protest, razbijajući izloge prodavnica, postavljajući dimne bombe i bacajući flaše na policiju na glavnom gradskom trgu.\nPolicija je upotrebila suzavac kako bi rasterale demonstrante, a nekolicina je privedena.\nProtest against #COVID19 lockdown and Conte government in #Lecce #Italy\n— nonouzi (@Gerrrty) October 26, 2020\nU Milanu je policija takođe suzavcem rasterala demonstrante, a novinar Asošiejted Presa izvestio je da su najmanje dve osobe uhapšene.\nViše stotina pretežno mladih ljudi bacali su petarde, a na policijski automobil su bačena tri molotovljeva koktela, ali ga, srećom, nisu pogodili, preneo je FoNet.\nNapeto je bilo i u Napulju, gde su demonstranti pozivali na ostavku nedavno reizabranog predsednik pokrajine Kampanije, Vinčenca de Luke.\nU gradu Leće došlo je do sukoba demonstranata i policije.\nI u Trevizu se na glavnom trgu održao protest građana protiv novih mera i Konteove vlade, uz uzvike “Sloboda! Sloboda!”.\nPodsetimo, najnoviji dekret italijanske vlade stupio je na snagu u 18 sati, a važiće sve do 24. novembra. Od 23 sata, a u pojedinim gradovima od 24, na snazi je policijski čas.\nU poslednja 24 sata u Italiji je zaraženo 17.012 ljudi, dok je preminula 141 osoba.


Političko šibicarenje vojnim rokom – CfSP\nNikola Lunić 02/05/2018 Comments (0)\nZašto Ministarstvo odbrane i Vojska Srbije više nisu poželjan poslodavac?\nNa primeru najave mogućnosti obaveznog služenja vojnog roka veoma je lako objasniti građanima model ponašanja političke elite i njihovu zabrinutost isključivo za o(p)stanak na vlasti i sopstveni rejting.\nNaime, nakon pažljivo realizovanog ispitivanja javnog mnjenja, političari po pravilu nominuju teme koje su pre toga definisali sami građani, kreiraju problem i nakon polemike i javno suprotstavljenih stavova, nameću sebe kao jedinog „vizionara“ koji rešava probleme nacije. I naravno ostvaruju kod dela naroda direktni benefit u procentima sopstvenog rejtinga.\nUpravo takav slučaj nam se ponavlja sa predlogom uvođenja obaveznog služenja vojnog roka. Istine radi, obustavljanje obaveznog služenja vojnog roka bio je rezultat opredeljenja državnog rukovodstva za profesionalizaciju Vojske Srbije (u daljem tekstu: VS), shodno procenama globalnih i regionalnih uticaja i društvenih okolnosti u Srbiji. Činjenica da obaveza nije nikad bila ukinuta ukazuje na svest o mogućoj potrebi da se ista „odmrzne“, zavisno od ukazane potrebe i raspoloživih materijalnih mogućnosti države. To znači da ukoliko postoje indikatori koji ukazuju na nužnost ponovnog aktiviranja obaveze, nepotrebna je medijska kampanja sa sumnjivim istraživanjima i spinovima „elitističkih“ jastrebova.\nMeđutim, čak ni nedavno generisani nacrti Strategije nacionalne bezbednosti i Strategije odbrane ne daju nam nikakve indikatore koji bi zahtevali povećanje operativnih sposobnosti VS. Upravo suprotno, unapređenje sposobnosti VS je u direktnoj koliziji sa javno oglašenom prodajom 30 tenkova T-55 kod koje ništa nije jasno osim posredničke provizije naprednom dileru. I kada bi se ukazale bezbednosne pretnje na koje Srbija mora da odgovori, državni organi su isključivo nadležni i ovlašćeni da preduzimaju mere kojima se štite nacionalni interesi. I to bez medijske kampanje i bez manipulisanja sa zabrinutošću glasačkog tela o vlastitoj egzistenciji, a sad i o budućnosti dece. Političari moraju znati da će bez eksplicitne transparentnosti, kako bezbednosnih pretnji, tako i finansijskih pokazatelja, samo pomoći mladima u odluci da napuštaju ovu zemlju u potrazi za bezbednijim okruženjem.\nBez obzira na sve urađeno u domenu strateško-doktrinarnog, normativno-pravnog i organizacionog uređenja sistema odbrane, interesantno je da stručna javnost i „nezavisni“ vojni analitičari ne postavljaju pitanja aktuelnom rukovodstvu sistema odbrane, poput: Zašto Ministarstvo odbrane i VS više nisu poželjan poslodavac? Zašto, u proteklih šest godina, nisu stvoreni uslovi za usvajanje i primenu funkcionalnih doktrina izrađenih 2009. godine, čime bi se uspostavila adekvatna kadrovska „piramida“ i predvidiva karijera? Zašto nisu dislocirane nadležnosti, time i ovlašćenja, kako bi Generalštab imao više uticaja na personalnu, vojno-stručnu i drugu problematiku? Zašto nije operacionalizovan koncept aktivne rezerve? Zašto je zapostavljena obuka pasivne rezerve? Zašto sistem logističke podrške VS i drugih snaga i subjekata odbrane još nije funkcionalan? Zašto sada nema novca za elementarne potrebe pripadnika VS, a ima za formiranje konjičkog voda? Na kraju, ukoliko zaključci analiza bezbednosti države i mogućnosti odbrane ukazuju na izmenjene okolnosti, zašto resorno ministarstvo ne predloži Vladi i „vrhovnom komandantu“ formiranje još vidovskih i rodovskih jedinica, kao i povećanje plana uputa regruta koji se prijave na dobrovoljno služenje vojnog roka, ukoliko već vlada veliko interesovanje mladih, kako se često ističe. Mnogi bi u sistemu odbrane trebalo da znaju odgovor jer su učestvovali i sami u procesu reorganizacije, a posle 2012. godine su zadržali odgovorne pozicije.\nOčigledno, niko od aktuelnih partijskih poltrona ne ulazi u problematiku bezbednosnih izazova, niti ga zanimaju nacionalni interesi, već isključivo sinekure poput ambasadure ili članstva u nadzornim odborima. Mislim da bi javnost interesovalo na primer ko je tvorac ideje o formiranju konjičke jedinice gde se u formaciju uvode dreseri konja, potkivači i druge specijalnosti od „posebnog značaja“ za operativne sposobnosti VS. Istovremeno se pravilnikom ministra odbrane „reguliše“ da oficiri koji lete ili rade sa ubojnim sredstvima i rizikuju život (čak i u miru) imaju niže platne grupe od kolega budućih konjanika sa istim činom. A problem održavanja štala verovatno bi se rešio vojnicima na redovnom odsluženju vojnog roka.\nNažalost, svedoci smo partijskog interesa koji sprečava usvajanje Strategije spoljne politike i time definisanje spoljnopolitičkih ciljeva i prioriteta. Umesto da takva Strategija bude polazna tačka za evaluaciju rada političkog establišmenta, narodu ostaje samo retorika političke elite koja na dnevnom nivou menja nacionalne interese Srbije. Na taj način možemo shvatiti i regionalnu tabloidnu trku u naoružanju koja isključivo služi političarima za koheziju vlastitog biračkog tela. Prava istina je da niti jedna država Zapadnog Balkana ne predstavlja relevantan vojni faktor i nema materijalne mogućnosti da to uskoro i postane. Posebno ne u tehničko-tehnološkom aspektu.\nProklamovana vojna neutralnost će u Srbiji biti održiva u onom trenutku kada nametnemo poverenje u regionu kao sistem vrednosti, i to pre svega u bezbednosnom kontekstu. Međutim, političarima je očigledno cilj da se nabavkom polovnog, tehnološki zastarelog naoružanja, kao i uspostavljanjem obaveznog služenja vojnog roka nametnemo kao vojna sila u regionu. Time sasvim sigurno ne doprinosimo uspostavljanju međusobnog poverenja, ali ni međunarodnog prihvatanja neutralnog statusa Srbije.\nS obzirom da su u Srbiji uspostavljeni mehanizmi politike rodne ravnopravnosti u upravljanju sektorom bezbednosti, građani bi trebalo da znaju da li bi i žene bile obuhvaćene obaveznim služenjem vojnog roka. Naime, rodno osetljivo postupanje bi trebalo da spreči bilo kakvu rodnu diskriminaciju, kako žena, tako i muškaraca. Specifikaciju analize troškova uvođenja vojnog roka bi trebalo da bude transparentna i da prezentuje javnosti sve stavke za koje se pokaže interes. Negativan primer predstavlja prezentacija troškova vojne parade 2014. godine kada je Gašić kao troškove izneo samo jednu stavku – gorivo.\nKada se od strane poslanika, a u cilju uspostavljanja obaveznog služenja vojnog roka, potencira „predimenzioniranost civilne kontrole nad vojskom“, trebalo bi svi da znamo da to predstavlja direktno ugrožavanje demokratske kontrole oružanih snaga. Između ostalog i zbog toga građani među najveće unutrašnje pretnje percipiraju ponašanje političara. Jer neodgovorno ponašanje političara predstavlja dugoročno najveću pretnju stabilnosti zemlje. A „strateško promišljanje“ o uvođenju vojnog roka koje za cilj ima skretanje pažnje javnosti sa gorućih društvenih i državnih problema, jeste upravo neodgovorno ponašanje političara.\nAutor: Nikola Lunić izvršni direktor Saveta za strateške politike\nPrevious Suprotstavljanje evroskepticizmu u Hrvatskoj i Srbiji\nNext Terorizam na vratima


Datum kreiranja ponedeljak, 17 april 2017 07:50\nU perolakoj kategoriji Janić je bez većih problema savladao Todorovskog. U lakoj Lozničanin Janković posle velike borbe uspeo je da pobedi Bukilicu. Stanojević je u poluvelteru bio siguran protiv Jugovića, kao i Marković u srednjoj protiv Kneževića. Poslednje pojačanje valjevsko - lazarevačkog tima, poluteškaš Geard Ajetović proveo je u ringu samo dvadesetk sekundi. I to je bilo dovoljno da iz ugla Ignjatovića bude bačen peškir. U teškoj kategoriji Stevović je razočarao protiv Filipija, ali je konačan trijumf domaćinu doneo Stanković, efektnom pobedom protiv Veljkovića u superteškoj kategoriji.


Iskra-Loznica- U Loznici završena obuka VE BIS\nTokom poslednjeg vikenda u septembru, 28. i 29.09.2013. u lozničkoj gimnaziji je održana obuka za vršnjačke edukatore za prevenciju bolesti zavisnosti i promociju zdravih stilova života u okviru projekta „Biram ispravan stav za život zdrav“. Projekat finansira Ministarstvo omladine i sporta a sprovodi UG „Iskra Loznica“ tokom druge polovine 2013. godine u okviru konkursa za realizaciju ciljeva Nacionalne strategije za mlade Republike Srbije. Cilj ovog projekta je podizanjesvestiiinformisanostimladih o štetnim efektima psihoaktivnih supstanaci, duvana, alkoholizma i patološkog kockanja, promovisanjem pozitivnog i zdravog ponašanja kroz medijsku kampanju, organizovanjem uličnih akcija, izvođenjem edukativne predstave, izradom grafita u svim mestima gde se sprovodi projekat. Umrežavanje i zajedničko delovanje svih aktera na projektu i podizanje svesti javnosti o značaju usvajanja i praktikovanja zdravih životnih stilova.\nU obuci je učestvovalo 19 omladinaca, srednjoškolaca mahom učenika drugog razreda iz svih lozničkih srednjih škola. Treneri su im bili Jelena Gajić, Marija Mitrić, Đorđe Živanović i Nemanja Despotović uz mentorsku podršku Nadice Polić, iskusnog predavača i trenera Iskre. Treneri su prošli šestodnevnu obuku za trenere tokom avgusta meseca 2013. na Gučevu u okviru prvog organizovanog treninga za trenere. Trening je obuhvatao teme pušenje, alkoholizam, narkomaniju i patološko kockanje, a oni su imali zadatak da u dvodnevnom treningu prenesu što više znanja i veština. Obezbedjeni su priručnici I sav drugi trening material.\nRad na obuci je obuhvatao podizanje znanja ali i veština neophodnih za prenošenje znanja i informacija svojim vršnjacima. Obučeni VE imaju obavezu da do kraja ove godine izvrše obuku svojih vršnjaka koji pohađaju prvi I drugi razred srednjih škola (što je oko 2000 srednjoškolaca) na ove teme.


Usvojen kalendar KFS za 2014. godinu – Kriket federacija Srbije\nOve godine će se u Premijer T20 ligi Srbije takmičiti četiri tima: Stari Grad (prošlogodišnji šampion), povratnik u ‘elitu’ Vračar, Bodrog Jeleni i novoosnovani klub Centurion. „B“ divizija će služiti kao poligon za razvoj mladih igrača kao i prošle godine, s tim što će se ove godine pokušati sa punim T20 formatom, a ne skraćenim, turnirskim verzijama. U „B“ diviziji će nastupati ekipe Mirijeva, Mekenzi Čačka i Jagodine, a čeka se potvrda još jednog kluba iz Beograda.\nT20 Prvenstvo kreće utakmicama „B“ divizije 19. aprila, da bi se nakon pauze za vikend 3. maja, kada će u Beograd doći selekcija Mađarske sačinjena od isključivo domaćih igrača, započela i Premijer liga. T20 prvenstvo će trajati do polovine juna, tj. do početka priprema reprezentacije za nastup na Kontinental Kupu u Bukureštu – 4-7. jula.\nNakon letnje pauze tokom koje će se igrati međunarodni prijateljski mečevi, 6. septembra predviđen je početak Prvenstva Srbije u verziji od 40 overa. U ovom dužem formatu, učešće su najavile ekipe Starog Grada, Centuriona i Vračara. Igraće se po jednokružnom sistemu, da bi na kraju prve dve ekipe odigrale i dodatnu – finalnu utakmicu.\nKraj septembra i početak oktobra obeležiće T20 Kup Srbije, kao i Univerzitetsko 6-a-side prvenstvo i turniri mlađih kategorija, što će predstavljati i završnicu sezone 2014.\nKao što je pomenuto reprezentacija Srbije nastupiće na Kontinental kupu u Bukureštu početkom jula, gde će na velelepnom terenu u Moari Vlasijej odmeriti snage sa izuzetno jakim reprezentacijama Rumunije, Rusije, Bugarske, Mađarske i Estonije.\nPo rečima predsednika KFS, Harisa Dajča „Nakon protekle dve godine, koji možemo nazvati periodom konsolidacije, kada smo učvrstili postojeće timove i obezbedili adekvatan teren, ova sezona bi trebalo da označi veliki pomak u kvalitativnom smislu. Očekujem vrlo jaka i zanimljiva takmičenja, pre svega u T20 Premijer ligi.“\nSlobodan Tošić, član UO KFS istakao je sledeće: „Bitno je da smo se fokusirali na T20 format, koji je očigledno budućnost razvoja kriketa u Evropi. Takođe, samim tim što ćemo sezonu otvoriti ovim takmičenjem naša reprezentacija će biti dovoljno priviknuta na ovaj format, kako bi uspešno predstavljala Srbiju i naš savez na Kontinental kupu“.\nNext PostKiša pokvarila prvi premijerligaški vikend


Predsednik Skupštine Srbije Ivica Dačić\nPredsednik Skupštine Srbije Ivica Dačić saopštio je da je jutros, 2. februara, razgovarao sa predsednikom Spoljnopolitičkog odbora Evropskog parlamenta Dejvidom Mekalisterom (David McAllister) i da je načelno dogovoreno da se međustranački dijalog nastavi u martu.\nDodao je da u narednih desetak dana treba da se odrede "tehnički" detalji, forma i teme dijaloga između partija na vlasti i stranaka opozicije.\nOn je rekao da će se u dijalog ponovo uključiti, kao predstavnici Evropskog parlamenta, (EP) Knut Flekenštajn (Fleckenstein) i Eduard Kukan, koji su ga i započeli u vreme prethodnog saziva skupštine, i da će oni tada biti u Beogradu i "raditi na terenu".\nEvropska poslanica Tanja Fajon potvrdila je 26. januara za televiziju Nova S da je zvanični Beograd tražio njeno izuzeće u dijalogu evropskih i srpskih parlamentaraca i ocenila da je to neprihvatljivo za Brisel jer Evropska unija ima jasna interna pravila o predstavljanju.\nPredsednik Skupštine Srbije Ivica Dačić je 27. januara ocenio da evroposlanica Fajon "navija za deo opozicije" u Srbiji u kom je predsednik vanparlamentarne Stranke slobode i pravde (SSP) Dragan Đilas, te da tako "sama sebe diskredituje".\nEvroposlanici Tanja Fajon, i Vladimir Bilčik, izvestilac EP za Srbiju, bili su posrednici u pregovorima između vlasti i opozicije u Srbiji o izbornim uslovima nekoliko meseci pred parlamentarne izbore, u junu prošle godine. Deo opozicije u okviru tadašnjeg bloka Savez sa Srbiju, odlučio je da izbore bojkotuje.


2001/03/25 00:13 Ivanov u Tirani pove�ava sumnje u rusku politiku\nSUN, 25 MAR 2001 00:13:27 GMT\nIvanov u Tirani pove�ava sumnje u rusku politiku\nKada bi ruski ministar inostranih poslova Igor Ivanov mogao da predvidi do�ek na koji �e nai�i u Tirani njegov predlog o jednom novom sistemu kolektivne sigurnosti u Jugoisto�noj Evropi, zasigurno ne bi prihvatio poziv koji mu je uputio albanski ministar inostranih poslova Paskal Milo, kako bi i Tiranu uvrstio u turneju koju je vodio poslednjih dana u Beogradu, Pri�tini i Skoplju. Nakon prijema sa puno entuzijazma, na koji je u Skoplju i Beogradu nai�ao plan Rusije za stvaranje novog sistema kolektivne sigurnosti, ruski ministar inostranih poslova je taj plan izneo za stolom razgovora sa njegovim albanskim homologom 21. marta.\nMoskvi je jasno da je stav Albanije zna�ajan za uspeh ruskog predloga, jer ne samo da je zna�ajna zemlja regiona, ve� je aktuelno i predsedavaju�a u Procesu saradnje u Jugoisto�noj Evropi (SEECP), koja je aktivna organizacija dr�ava regiona. Elemenat koji �ini jo� nu�nijim stav Albanije za neki predlog sistema kolektivne bezbednosti je i �injenica �to se Albanija smatra mati�nom dr�avom od strane svih Albanaca koji �ive van Albanije, kao �to je Kosovo, Ju�na Srbija i Makedonija, koji predstavljaju takore�i isti broj sa Albancima koji �ive u Albaniji. U trenucima kada se u �ari�tima konflikta u Ju�noj Srbiji imamo jedne nasuprot drugih Albance i Srbe, a u Makedoniji Albance i Makedonce, i kada re� Tirane ne mo�e da se ne �uje na prostorima gde �ive Albanci, razumljivo je da je ruski ministar inostranih poslova bio u pravu kada je odlu�io da do�e i upozna se sa mi�ljenjem zvani�ne Tirane. Me�utim, on nije odabrao ni pravo vreme, ni atmosferu za obja�njavanje ruskog predloga albanskim zvani�nicima.\nIako diplomata od iskustva, Ivanov se veoma malo postarao da doprinese stvaranju prijemlj�ivije atmosfere za albanska ose�anja prema politici Rusije. Dva dana pre dolaska u Tiranu, on je izabrao Beograd za obznanjivanje nekoliko ne tako obazrivih deklaracija, izjavljuju�i da svuda gde Albanci predstavljaju ve�inu ima zlo�ina i �verca, �to su politi�ki krugovi u Tirani ocenili kao optu�be sa rasisti�kom notom i kao jo� jedan novi dokaz istorijske alijanse Moskve sa Srbijom. Inicijativa Ivanova u Tirani u vreme kada je cela ruska politika u odnosu na pitanje Kosova, kao i ona povodom poslednjih doga�aja u Makedoniji, shva�ena u Tirani kao poku�aj Moskve za ponovno uspostavljanje pravoslavno slovenske osovine protiv Albanaca. Politi�ari i politi�ka i �ira jkavnost u Tirani bili su veoma nezadovoljni �estim optu�bama koje su poslednjih dana upu�ivane iz Rusije o tzv., islamskom albanskom fundamentalisti�kom komplotu na Balkanu. Prema izvorima pri albanskoj Vladi, Ivanov ne samo da nije poku�ao da taj ne tako dobar utisak u vezi sa ruskom politikom ubla�i, ve� ga je jo� vi�e produbio, kada je u zvani�nim razgovrima vo�enim u albanskom glavnom gradu ponovio ruska stajali�ta o postojanju me�unarodnog verskog teroristi�kog komplota, koji po�inje u Afganistanu, nastavlja se u �e�eniji i zavr�ava se Albancima na Kosovu i Makedoniji.\nPokazatelj nezadovoljstva koje postoji u javnom mnjenju u Albaniji, zbog aktuelne ruske politike oko Kosova i Makedonije, bila je i demonstracija i protest koje je nekoliko desetina osoba organizovalo 21. marta, a protiv posete Igora Ivanova Tirani. Demonstranti su spaljivali portrete Ivanova u vreme kada se on nalazio u susretu sa albanskim premijerom Ilirom Metom. Ono �to ruska diplomatija nije bila u stanju da shvati u potrebnoj meri je to da albansko nezadovoljstvo prema ruskoj politici na Balkanu, nije prisutno samo kod opozicije u Albaniji.\nU ovakvoj nepovoljnoj diplomatskoj klimi, Ivanov je izneo najvi�im zvani�nim autoritetima u Tirani predlog Rusije za stvaranje jednog sistema kolektivne regionalne sigurnosti. Predlog je imao nekoliko elemenata koji nisu odagnali albanske sumnje, a to su: Prvo, to je bio individualan predlog Moskve i �to je interpretirano kao njeno novo nastojanje za ulazak u region i za uklanjanje Zapada. Drugo, ruski predlog je isklju�ivao program Partnerstva za mir, gde su �lanice gotovo sve zemlje regiona Isto�ne Evrope, izuzev Srbije. Dakle, ruski plan otvoreno zaobilazi NATO, dok sugestija Ivanova da se ponudi Savet bezbednosti OUN kao garant ovog regionalnog sistema kolektivne sigurnosti nije olak�ao stvari. Izvori pri albanskoj Vladi stavljaju do znanja da se albanski ministar inostranih poslova Paskal milo usrotivio predlogu ruskog ministra inostranih poslova i objasnio da region nema potrebe za novim sigurosnim sistmima, jer ih ve� ima - kao �to su Pakt stabilnosti za Jugoisto�nu Evropu uspostavljen i vo�en od strane EU ili kao �to je Bukure�tanska povelja o dobrosusedstvu, potpisana od strane predsednika dr�ava i Vlada zemalja regiona februara 2000-te godine, Povelja koja sadr�i sve principe i anga�ovanja koja je Ivanov ponudio u svom predlogu.\nKako izgleda, ruski ministar inostranih poslova je do�ao u Tiranu bez pretpriprema koje zahteva izno�enje jednog predloga o jednom novom sistemu kolektivne sigurnosti, koji bi nazna�io preokret mnogih odnosa i orijentacija politika i dr�ava u Jugoisto�noj Evropi. Zvani�na Tirana nije mogla a da ne odbije plan koji se predstavljao kao zamena za Partnerstvo za mir ili za Pakt stabilnosti i orijentacije u pogledu povezivanja sa NATO. S druge strane, ruski predlog za jedan obavezuju�i sporazum vojnog karaktera u regionu iznet je u vreme kada predsednik Rusije Putin i ministar odbrane Sergejev upu�uju direktne ponude rukovodstvu Makedonije za vojnu pomo� u borbi protiv naoru�anih albanskih grupa. To je u Tirani interpretirano kao poku�aj Rusije za slanje trupa i za obezbe�ivanje svog vojnog prisustva u Makedoniji. Ivanov je u Tirani insistirao, tokom obja�njavanja svog predloga, na obavezuju�i karakter sistema regionalne kolektivne sigurnosti, �to je u ovda�njim zvani�nim krugovima o�ivelo neprijatna se�anja iz vremena kada je Albanija bila �lanica Va��avskog vojnog ugovora kojim je rukovodila Moskva. Predsednik Albanije Rexhep Meidani, u susretu sa ministrom inostranih poslova Rusije je otvoreno saop�tio da smo mi kao zemlja regiona zainteresovaniji nego bilo ko za stabilnost Makedonije, �to je komentarisano kao izraz albanskog zvani�nog nezadovoljstva oko intenziviranja inicijativa Rusije na Balkanu.\nNA zajedni�koj konferenciji za �tampu, koju su odr�ali nakon bilateralnih odnosa, albanski ministar inostranih poslova je ignorisao pitanje ruskog predloga i uop�te ga nije pomenuo, iako je Ivanov javno zatra�io da Tirana pa�ljivo razmotri ovaj prelog, koji je po njemu Beograd i Skoplje veoma pozitivno primili.\nMe�utim, i sam ministar inostranih poslova Rusije izgleda da je osetio da ima ne�ega �to ne ide u vezi sa predlogom, sa vremenom i mestom tog predloga. Njegova poseta i predlozi u Tirani, umesto da smanje, pove�ali su ovda�nje postoje�e sumnje, kako u pogledu plana, tako i oko ruske politike na Balkanu. Ivanov, kao �ef ruske diplomatije shvata da bez pristanka Tirane nema �anse da se realizuje bilo kakav ruski plan nekakvog sistema regionalne kolektivne sigurnosti.


APOKALIPSA: Ako SAD pošalju kopnene trupe u Siriju, počeće Treći svetski rat | WebTribune\nHome SPEKTAR APOKALIPSA: Ako SAD pošalju kopnene trupe u Siriju, počeće Treći svetski rat\nPosledice potencijalnih kopnenih operacija SAD u Siriji se ne bi mogle predvideti, rekao je šef ruskog parlamentarnog komiteta za spoljne poslove. On je dodao da su tvrdnje da ruski vazdušni napadi ubijaju civile deo informacionog rata.\n„Ukoliko postoje dokazi za te tvrdnje, oni moraju biti predstavljeni kako bi Rusija mogla da pokrene istragu“, rekao je Konstantin Kosačev, šef ruskog parlamentarnog komiteta prilikom posete Vašingtonu. „Za sada vojni stručnjaci nisu predstavili nijedan dokaz ruskim vojnim stručnjacima“.\nKosačev je dao komentar nakon što je rusko ministarstvo odbrane pozvalo vojne atašee država NATO-a i Saudijske Arabije da se izjasne povodom tvrdnji da su ruski vazdušni napadi u Siriji pogodili civilne mete.\nŠef komiteta je okrivio masovne medije za „namerno širenje glasina“ o tome da su u ruskim napadima stradali civili u Siriji. On je naveo da se takve „glasine“ šire i društvenim mrežama i to sve u sklopu informacionog rata protiv Rusije.\nKosačev je pozvao sve nacije da se pridruže ruskoj koaliciji protiv ISIS-a u Siriji koja deluje u skladu sa međunarodnim zakonom.\n„Nemamo nameru da se pridružimo nijednoj drugoj koaliciji iz prostog razloga što samo naša koalicija deluje u skladu sa međunarodnim zakonom“, rekao je on.\nKomentarišući potencijalno mešanje kopnenih snaga SAD u rat protiv ISIS-a u Iraku i Siriji, Kosačev je ponovo naglasio da američka kampanja krši međunarodni zakon.\n„Bilo kakve operacije u Siriji, bilo u vazduhu ili na zemlji, od strane američkih snaga su ilegalne“, rekao je Kosačev, objašnjavajući da Damask nije pozvao Vašington da sprovede vojnu operaciju u suverenoj državi.\n„Njihovo mešanje u ovaj konflikt bi moglo da stvori nepredvidive posledice“, rekao je on, dodajući da bi slanje američke vojske u Siriju bilo „velika greška“.\nKosačev je istovremeno naglasio da Rusija neće poslati kopnene snage u Siriju.\n„Ne možemo organizovati kopnenu operaciju u Siriji pošto će se Rusija na taj način neizbežno umešati u rat“, rekao je on.\nUmesto toga, Moskva je posvećena pronalaženju političkog rešenja u Siriji i olakšavanju pregovora između vlade Bašara al-Asada i predstavnika opozicije u Moskvi.\n„Problem je što ljudi koji dolaze u Moskvu tvrde da predstavljaju opoziciju, a onda kasnije to poriču“, rekao je Kosačev.\n„Mi ne želimo da se mešamo već samo da stvorimo uslove za politički dijalog u državi“, rekao je Kosačev. On je dodao da Rusija smatra da unutrašnji problemi u Siriji mogu da se reše samo kroz politički dijalog.\nPostao predsednik SAD, izašao na ulicu i video Ruse: Pogledajte njegovu reakciju, nećete verovati .. VIDEO


ZAKON o javnom beležništvu - Član 50\n(1)\tJavnobeležnički zamenik i vršilac dužnosti javnog beležnika imaju sva prava i dužnosti javnog beležnika, a na njih se shodno primenjuju odredbe ovog zakona o krivičnoj, građanskopravnoj i disciplinskoj odgovornosti javnog beležnika.\n(2)\tO određivanju javnobeležničkog zamenika, odnosno vršioca dužnosti javnog beležnika Komora je dužna da obavesti sud na čijem se području nalazi sedište zamenjenog javnog beležnika.\n(3)\tPri sastavljanju javnobeležničkih isprava i izdavanju otpravaka, prepisa i izvoda, javnobeležnički zamenik, odnosno vršilac dužnosti javnog beležnika dužan je da potpiše svoje ime i prezime, navede u kom svojstvu postupa i odluku kojom je određen za javnobeležničkog zamenika, odnosno vršioca dužnosti.\n(4)\tJavnobeležnički zamenik dužan je da navede ime javnog beležnika koga zamenjuje.\n(5)\tZamenjeni javni beležnik ne sme obavljati javnobeležničke poslove dok traje zamena.\n(6)\tZa štetu koje u obavljanju poslova, javnobeležnički zamenik prouzrokuje trećim licima solidarno odgovaraju zamenjeni javni beležnik i sam zamenik, a za štetu koju prouzrokuje vršilac dužnosti solidarno odgovaraju Komora i sam vršilac dužnosti.


Pritom će pet odsto njihovih vozila biti u potpunosti napajana električnom baterijom. Time se ovaj proizvođač automobila priključio globalnom trendu smanjivanja emisija štetnih plinova u automobilskoj industriji, prenosi Novac.\n- Mazda očekuje da će do 2030. godine motori s unutrašnjim sagorevanjem biti kombinovani s nekom električnom komponentom u 95 odsto naših vozila, dok će pet odsto automobila u potpunosti pokretati baterije - stoji u saopštenju kompanije.\nOni dodaju i kako prvi, u potpunosti električni automobil, žele da plasiraju na tržište 2020. godine. U planu im je razvoj dva električna vozila, od kojeg će jedno u potpunosti napajati baterija, prenosi Novac.\nBila je NAJLEPŠA ŽENA HOLIVUDA, mali ekrani su se topili od njene lepote: Ko je dugo nije video, ZBOG OVOG ne može da je prepozna - NI NALIK SEBI\nDOBRA SARADNJA SA REPUBLIKOM KOREJOM Srbija ima veliki potencijal za investicije u privredi, ali i u IT sektoru\nPredsednica Vlade Ana Brnabić ocenila je danas u razgovoru sa ministarkom spoljnih poslova Republike Koreje Gang Gjong-hva da su prijateljski odnosi dve države rezultat dobre političke i ekonomske saradnje.


Dodik na BOŽIĆNOM PRIJEMU: Srpska NE ODUSTAJE od proslave 9. januara (FOTO) - Srpskainfo\nDodik na BOŽIĆNOM PRIJEMU: Srpska NE ODUSTAJE od proslave 9. januara (FOTO)\nU Sjedištu RS u Istočnom Sarajevu u toku je Božićni prijem srpskog člana Predsjedništva BiH, Milorada Dodika.\nAutor: Mariana Regoje\nPredsjedavajući predsjedništva BiH, Milorad Dodik je prije početka prijema novinarima izjavio da je je najvažnije da se u BiH sačuva stabilnost i mir. Izjavio je da RS ne odustaje od proslave 9. januara i da to ne treba nikoga da iritira.\n-Loša je poruka galama koja se stvorila u jednom dijelu javnosti BiH vezano za proslavu 9. januara rekao je Dodik.\nRS je posvećena rješavanju nekoliko problema u BiH, a prije svega implementaciji izbornih rezultata kako bi se moglo pristupiti jačanju suvereniteta u BiH. Dodik je izjavio da nema koncenzusa za pitanje NATO-a i da RS ima rezolucije Narodne Skupštine o vojnoj neutralnosti koja obavezuje sve njene zvaničnike na nivou BiH.\nDodik je takođe najavio da će Skupština RS uskoro usvojiti izmjene krivičnog zakona kojim se predviđaju strože kazne za nepoštovanje odluka institucija RS.\nDodik je istakao i to da je Putinova posjeta Srbiji važna, jer je riječ o jednom od najvažnijih lidera svijeta, zemlje koja je prijatelj Srpske, Srbije i srpskog naroda i koja se bori za očuvanje principa miroljubivih odnosa među narodima i dodao da će se svakako sresti sa njim.\nPredsjedavajući Predsjedništva BiH Milorad Dodik izjavio je danas u Istočnom Sarajevu da je BiH pred velikim izazovima, pri čemu Republika Srpska ne želi bilo šta sem odbrane svog ustavnog položaja, koji je jasno definisan Dejtonskim mirovnim sporazumom.\n-Mi se držimo tog dokumenta i smatramo da je u svim civilizovanim, demokratskim zemljama svijeta veoma važno poštovanje najvišeg akta te zemlje-, rekao je Dodik na božićnom prijemu u sjedištu Republike Srpske.\nOn je podsjetio da Ustav BiH propisuje da BiH pripadaju nadležnosti koje su izričito date Ustavom i da nema drugog načina da BiH ima nadlženosti.\n-Naravno, praksa je u BiH napravila nešto drugo i protiv te nakaradne prakse i nametanja rješenja visokog predstavnika moramo da vodimo našu političku i svaku drugu aktivnost – istakao je Dodik.\nOn je dodao da je Republika Srpska bez ikakvog razloga dovedena u poziciju da je neko optužuje za opstrukciju.\n-Republika Srpska je implementirala svoje izborne rezultate, formirala institucije i sve neophodne organe kako bi se mogli formirati i organi BiH – rekao je Dodik i dodao da je veoma loša praksa opstrukcija formiranja vlasti koja dolazi sa nivoa BiH\nPredsjedavajući Predsjedništva BiH istakao je da je božićni prijem priredio kako bi se pokazala sabornost srpskog naroda, privrženost miru i stabilizaciji, privrženost dobrim odnosima prema ljudima i svemu onome što praznici koji su proslavljeni iskazuju gotovo kod svih religija i naroda koji žive u BiH.\n-Republika Srpska je nadavno proslavila svoj Dan Republike i ne treba niko da sumnja da će to nastaviti da čini u narednom vremenu. To nije protiv bilo koga niti da bi izazvalo bilo kakvu negativnu emociju, to je naš praznik i imamo pravo da ga slavimo – istakao je Dodik.\nOn je negirao priče da je ovo neustavan praznik i istakao da je donesen zakon koji određuje da je 9. januar Dan Republike.\n-Žao mi je što se ogromna galama oko toga digla i mislim da to nije dobra poruka našim ukupno dobrim odnosima u BiH – poručio je Dodik.\nPrijemu su prisustvovali predsjednik Republike Srpske Željka Cvijanović, predsjednik Narodne skupštine Srpske Nedeljko Čubrilović, te premijer Srpske Radovan Višković, kao i njegovo visokopreosveštenstvo mitropolit dabrobosanski Hrizostom.\nPrisustvovali su i predstavnici institucija Republike Srpske, lokalnih zajednica, institucija BiH, među kojima predsjedavajuća Predstavničkog doma Parlamentarne skupštine BiH Borjana Krišto, te ministri u Savjetu ministara Marina Pendeš i Vjekoslav Bevanda, kao i predsjednik Jevrejske zajednice u BiH Jakob Finci.\nDODIK 4. MARTA U BRISELU Hanu predaje odgovore na dodatna pitanja iz Upitnika Evropske komisije\n“NISAM ZNAO DA JE ČUO ZA MENE, ALI…” Dodik je ovako odgovorio na prozivke Ramuša Haradinaja\n"JEDAN OD NAJVAŽNIJIH AKATA ZA SRPSKI NAROD" Dodik istakao da je prvi ustav Srpske jedan od temelja na kojima ona i danas počiva\nDODIK SA AMBASADORIMA HOLANDIJE I FRANCUSKE "Status kandidata značajno bi podstakao dalji razvoj BiH"\nIzetbegović opleo po Dodiku: On je ODGOVORAN ZA KRIZU u koju sada tonemo, koči napredak BiH već deceniju\nGovedarica: Posljednja skupštinska rasprava pokazala PRIMITIVIZAM I PODANIŠTVO, ne vitalni interes Srpske\nDodik: U NSRS treba ograničiti diskusiju o jednoj tački dnevnog reda\nŠAROVIĆ ZA 20 DANA 2 PUTA NALJUTIO DODIKA Šta se može vidjeti iz prvih poteza novog lidera SDS\n"EVROPA SE TRANSFORMIŠE I DIJELI" Dodik vjeruje da će BiH ove godine dobiti kandidatski status za ulazak u EU\nDODIK SA NAČELNICIMA IZ REGIJE BIRAČ "Omogućiti razvoj privrede i stvoriti uslove za bolji život stanovnika"\nIncko: Bošnjaci su dali pismenu saglasnost na ime Srpske, ona je ustavna kategorija


Bacio se pod voz, komšije snimale – Net.hr\nBacio se pod voz, komšije snimale\nAutor: Net.hr 07:36 22.05.2013\nUmesto prve pomoći snimali telefonima\nStrašna tragedija dogodila se kod Kaknja u BiH, gde se četrdesetpetogodišnji meštanin bacio pod voz, nakon čega je i preminuo.\nMeđutim, najšokantnija stvar u celoj priči je da su neki meštani umesto da pomognu povređenom čoveku, odlučili da snimaju njegove poslednje trenutke.\n”Malo je neshvatljivo kako se domaće stanovništvo okupilo oko tela unesrećenog bez obaveze da pomognu osobi koja je mogla da preživi“, napisao je lokalni BiH portal Kakanj-X.com, koji je prvi i objavio šokantne fotografije.\nIz policije je tek potvrđeno da se dogodila tragedija i da je voz koji je putovao na relacij Sarajevo-Zenica naleteo na čoveka na pruzi.\n“Nesreća se dogodila pre dva dana u 18.20 sati u mestu Roščevina – Bošnjakovo polje“, potvrđeno je u MUP-u.\nIako to u policiji nisu službeno potvrdili, iz izvora bliskih istrazi lokalni mediji saznaju da se meštanin bacio pod voz.


Partija radikalne levice: Vlada Srbije vodi podaničku politiku prema stranim investitorima, - Ozonpress :: internet portal\nTag: investitori, radnici, vlada\nProšlo je više od 10 dana od kako je Darija Kisić Tepavčević, ministarka rada obećala da će poslati inspekciju rada u fabriku Fijat plastik u Kragujevcu, kako bi se utvrdilo da li dolazi do kršenja radničkih prava u ovoj firmi. Međutim, inspekcija se nije pojavila.\nRadnici i radnice ove firme kažu da se osećaju izdano i obespravljeno. Iz samostalnog sindikata ističu da je ovo dokaz da je državni vrh nemoćan u uspostavljanju pravne sigurnosti, i da su prava koja su zakonom zagarantovana radnicima samo slovo na papiru.\nMi ipak mislimo da je ovo još samo jedan primer podaničke politike Vlade Srbije prema stranim investitorima, gde se žrtvuju životi i zdravlje radnika zarad profita stranih kapitalista. Držada da hoće, mogla bi u svakom trenutku da pošalje inspekciju u ovu firmu i da stane u zaštitu obespravljenih radnika. Ipak, kompradorskom režimu u Srbiji to očigledno nije prioritet.\nPRL stoji solidarno uz radnike i radnice Fijata. Pratimo njihovu borbu od početka i nadamo se da će nastaviti hrabro da se nose sa ovom veoma teškom situacijom po njih i njihove porodice. Pozivamo medije da redovno izveštavaju o problemima ovih ljudi. Takođe, pozivamo sve svoje članove, simpatizere, kao i širu javnost da pruži bezrezervnu podršku ovim ljudima!\nTodorović još jednom obećao izgradnju doma zdravlja u Ljubiću\nPolicija nije protiv naroda, on...\n“Vasa imovina” je samo ako si ti jedan...\nU tišini, a prodaja lokacija putem javne...


LINA – ART Apartmani Beograd\nVojvode Milenka, Savski venac\nPraktican mali apartman u blizini slavije i Kliničkog centra u Beogradu, sa garažom. LINA je veoma lep, moderan i u potpunosti renoviran studio apartman sa parkingom u centru Beograda. Izvanredan je izbor za one koji od smeštaja očekuju besprekornu higijenu i prijatnu atmosferu. U apartmanu je, osim prostrane sobe sa krevetom širine 160 cm i dve fotelje ispred LCD televizora, i mala kuhinja koja se može iskoristiti za pripremu jednostavnijih obeda.\nLokacija je povoljna za više različitih namena. Apartman se nalazi u četvrti Beograda koja pripada administrativnom jezgru cele države, mnoge ambasade se nalaze u blizini, a i Klinički centar Srbije je na samo par minuta hoda. Potrebno je pet minuta pešice do Slavije, desetak minuta šetnje do Beograđanke ili petnaestak minuta do Trga Republike i Knez Mihajlove ulice. Osim toga, ulica Vojvode Milenka je zapravo nastavak Tiršove ulice, pa je apartman pogodan za one koji posećuju Univerzitetsku dečiju kliniku u Tiršovoj. Ukoliko dolazite kolima, na raspolaganju Vam je garaža u samoj zgradi. Sve u svemu, ukoliko tražite studio apartman sa parkingom u centru Beograda, LINA i kvalitetom i cenom predstavlja dobar izbor.\nIvice Devčića, Čukarica


Arteta u "nemogućoj misiji", šta se dešava iza Gvardiolinih leđa? - Sportske.net\nŠpanski stručnjak želi što pre defanzivna rešenja.\nBarselona rekordno bogata, kod Engleza Junajted prvi još ovu sezonu, Milan ispao iz prvih 20!Barselona rekordno bogata, kod Engleza Junajted prvi još ovu sezonu, Milan ispao iz prvih 20!"Tobdžije" strpite se, još samo godinu dana i Kroenke odlazi?Atletiko ponudio trampu Arsenalu!Gvardiola ih juče ponizio usred Birmingema, sada bi da im uzme i vezistu!\n"Tobdžije" posle 22 kola zauzimaju tek desetu poziciju na tabeli Premijer lige, Arteta će u naredna tri meča morati da igra bez svog kapitena. Obamejang je zbog neopreznog starta protiv Kristal Palasa "nagrađen" direktnim crvenim kartonom.\nOno što možda još više brine navijače kluba iz Londona jeste šuplja odbrana, "tobdžije" su primile 31 gol u dosadašnjem prvenstvu.\nEngleski mediji su se pojavili danas sa "bombastičnim" najavama - Arteta želi Džona Stounsa!\nReprezentativac "gordog albiona" muku muči sa povredama, odigrao je devedeset minuta protiv Aston Vile, ali povratak Laportea bi mogao da vrati na klupu, što je u godini Evropskog prvenstva nezgodno.\nEnglezi pišu da je agent štopera primećen u Londonu, on i Arteta pored iskustva zajedničke saradnje dele i istu agenciju koja ih zastupa što je pokrenulo lavinu spekulacija.\nArsenal bi navodno ponudio pozajmicu do kraja sezone, pored tamošnje konkurencije Stouns bi mogao da računa na sigurnu minutažu na "Emirajtsu", ali teško je verovati da bi Pep pustio Engleza pored svih defanzivnih problema koje i sami "građani" imaju.


Fiskalni savet: Najveća greška rebalansa budžeta Srbije isplata 100 evra | EurActiv Serbia\nFiskalni sa savet Srbije objavio je 28. aprila da su u usvojenom rebalansu budžeta Srbije za 2020. date trenutno najbolje moguće ekonomske i fiskalne projekcije, ali malo je verovatno da će se one u potpunosti ostvariti, a kao "najveća i nepovratna" greška istaknuta je pomoć države od 100 evra svakom punoletnom građaninu koji to bude želeo.\n"Sada usvojeni rebalans ocenjujemo kao iznuđeno, prelazno rešenje, kom je osnovni cilj pravovremena realizacija antikriznog paketa mera države", navedeno je u oceni uredbe Vlade Srbije o rebalansu, koju je uradio Fiskalni savet.\nIz Fiskalnog saveta upozoravaju da još nije poznato koliko će da traje epidemija, niti kakav će ona imati uticaj na pad BDP Srbije i umanjenje javnih prihoda, kao i da nije isključeno ni to da će Vlada u cilju zaštite zdravlja stanovništva i pomoći privredi morati da donosi nove fiskalne mere koje će uticati na promenu javnih rashoda i zaduživanja države u 2020. godini.\nPodseća se i da su u 2020. planirani parlamentarni izbori "nakon kojih se po pravilu usvaja rebalans koji prati promene u organizaciji nove Vlade, a kada sve ovo bude poznato budžet će morati ponovo da se menja, ovaj put na sistematičan način".\n"Najveća i nepovratna greška usvojenog rebalansa jeste predviđena isplata 100 evra punoletnim građanima Srbije. Još prilikom ocene paketa antikriznih mera Fiskalni savet je nedvosmisleno ukazao na to da je isplata 100 evra punoletnim građanima višestruko štetna", podsetili su iz Fiskalnog saveta, kao i na to da su Vladu Srbije savetovali da od te mere odustane.\nDodaje se i da je planirano veliko povećanje deficita budžeta Republike na oko 7% BDP (više od tri milijarde evra), prvenstveno posledica usvojenih antikriznih mera.\nRebalans budžeta predviđa relativno velike promene i na javnim prihodima i na javnim rashodima koje će za posledicu imati snažno povećanje deficita s prethodno planiranih 20 milijardi dinara na 381 milijardu.\n"Dakle, praktično svo predviđeno veliko povećanje deficita u 2020. može se pripisati sprovođenju (opravdanih) mera za podršku privredi i (neopravdanoj) isplati 100 evra punoletnim građanima", smatraju iz Fiskalnog saveta.\nNavedeno je i da je zbog velikih neizvesnosti teško očekivati da će realizacija prihoda i rashoda budžeta u 2020. biti potpuno u skladu sa usvojenim rebalansom, ali i da su pretpostavke za izradu rebalansa, koje je koristilo Ministarstvo finansija, u ovom trenutku "razumne i predstavljaju dobru osnovu za vođenje fiskalne politike u narednim mesecima".\nRebalansom je, podseća se, predviđeno da se ova sredstva prvenstveno obezbede na finansijskim tržištima – na domaćem tržištu (oko 50%) i izdavanjem evroobveznica (oko 40%).\n"Ovakva strategija zaduživanja Srbije nije detaljnije objašnjena u Obrazloženju rebalansa i mogla bi se lako pokazati kao nepovoljna", upozorili sui z Fiskalnog saveta.\nKao primer su naveli da je stopa prinosa evro obveznice Srbije, s rokom dospeća u 2029. godini, porasla od kraja februara do kraja aprila za oko 1,5 procentni poen (trenutno iznosi oko 2,7%), a slične trendove beleže i druge zemlje u regionu zbog čega trenutno postoji oklevanje u vezi sa izlaskom na međunarodna finansijska tržišta (od početka krize samo je Mađarska izašla na međunarodno finansijsko tržište od zemalja regiona).\n"Zbog svega toga smatramo da je racionalno da Srbija pregovara i o zaključivanju povoljnijih kreditnih aranžmana s meunarodnim finansijskim institucijama (MMF, Evropska unija, EBRD i drugi) umesto isključivog oslanjanja na privatne investitore na trenutno nepredvidivom finansijskom tržištu", predložio je Fisklani savet uz naglasak da "država ne sme da uvećava nelikvidnost u privredi”.\n"U javnosti su se mogle (sporadično) čuti primedbe privrednika da država kasni s plaćanjem za određeni isporučeni proizvod ili uslugu. Jedan od pokazatelja da plaćanje obaveza neće biti visoko na listi prioriteta jeste i činjenica da se rebalansom odustaje od ranije planirane isplate nagomilanih docnji zdravstvenih ustanova", naveo je Fiskalni savet.\nSmatraju da je rizik verovatno najviše prisutan na lokalnom nivou, "s obzirom na to da ovaj nivo vlasti ima nerešavane probleme, a sada se u krizi susreće i sa oštrim padom izvornih prihoda".\n"Smatramo zato da bi Vlada trebalo sa posebnom pažnjom da prati izvršavanje budžeta lokalnih samouprava. Dobar deo napora centralne vlasti usmeren je ka održavanju likvidnost privrede tokom trajanja krize. Zbog toga se ne bi smelo dozvoliti da pojedini delovi države rade suprotno, tj. da lokalne samouprave usled mogućih problema u svojim budžetima istovremeno šire nelikvidnost ka privredi", ocenio je Fiskalni savet.


NEISPUNjENA OBEĆANjA VLASTI FEDERACIJE BiH\nsreda, 30 oktobar 2013 14:12\nSREBRENICA - Načelnik opštine Srebrenica Ćamil Duraković rekao je da su se obećanja vlasti Federacije BiH o izdvajanju 30 miliona maraka pomoći za Srebrenicu, svela na tri miliona KM za sve opštine u regiji Birač.\nDuraković je podsjetio da su najviši predstavnici vlasti FBiH, prije nekoliko godina, najavili izdvajanje 30 miliona maraka pomoći za povratak i ekonomski razvoj Srebrenice radi otvaranja novih radnih mjesta i stvaranja uslova za održivost povratka.\n"Ta obećana pomoć svela se na svega tri miliona KM, i to za sve opštine u regiji Birač. Ako to imamo u vidu onda ne možemo od drugih očekivati da nam posvete više pažnje i pomoći", istakao je Duraković.\nOn je rekao da je globalna ekonomska kriza izazvala značajne negativne efekte i usporila oporavak i razvoj Srebrenice, jer je onemogućila realizaciju mnogih planiranih, najavljivanih i započetih projekata i zaustavila otvaranje radnih mjesta i zapošljavanje.\nDuraković je istakao da su znatno smanjeni prihodi opštine po osnovu indirektnih poreza, ali i po drugim osnovama i da to onemogućava redovno izmirenje planiranih obaveza ove opštine, što dovodi do stvaranja sve većeg deficita.\n"Moraćemo se pozabaviti pitanjem prihoda i rashoda, sačiniti plan ušteda i ugraditi ga u rebalans budžeta", rekao je Duraković, istakavši da se ova lokalna zajednica ne može izvući iz finansijske krize bez pomoći domaćih vlasti i međunarodne zajednice, jer su joj dugovanja veća od planiranih prihoda.\nDuraković je najavio da će Skupština opštine analizirati sve ranije donesene odluke o dodjeli opštinskog zemljišta i objekata na korištenje privrednim subjektima, kao i njihovoj opravdanosti, s ciljem povećanja prihoda i raščićavanja odnosa sa nekim preduzetnicima i poslodavcima.\n"Neke od tih odluka ćemo poništiti, jer su poslodavci prestali sa radom i ne plaćaju nikakve naknade za korištenje dodijeljenih objekata i zemljišta kao što je slučaj sa pogonom za proizvodnju kolača i keksa `Gusto e Sapore`", rekao Durakavić, istakavši da će biti preispitani uslovi i mogućnosti naplaćivanja naknade za objekte i zemljište koji su dati na korištenje.


Kineski astronauti savladali i ručni randevu\nKineski tajkonauti pred polazak na let kapsulom Šenžu 9\nTroje kineskih napravilo je još jedan važan korak na putu ka uspostavljanju prve kineske svemirske stanice sa stalnom posadom\nTaikonauti su u nedelju razdvojili kapsulu Šenžu 9 od orbitalnog modula Tiangong 1, a zatim ih ponovo spojili ručnim upravljanjem. Prošlonedeljno prvo spajanje te dve letelice u svemiru obavljeno je daljinskom kontrolom sa zemlje, ali su tajkonauti želeli da provere da li bi u slučaju potrebe mogli i sami to da urade.\nDrugi važan događaj bio je radiotelefonski razgovor između taikonauta u modulu Tiangong i posade kineskog batiskafa Điaolong, koji je u tom trenutku bio na dubini od oko 7 hiljada metara, u Marijanskom rovu, u Tihom okeanu.\nTaikonauti su takođe razgovarali sa kineskim predsednikom Huom Đintaom koji im je čestitao na uspesima i poželeo im bezbedan povratak na zemlju.\nPovratak kapsule Šenžu 9 sa tročlanom posadom u kojoj je i prva Kineskinja taikonaut očekuje se sutra. Kina planira da do 2020. godine postavi u orbitu drugu, veću svemirsku laboratoriju koja bi imala stalnu posadu.


Dodeljena priznanja Zeleni i Crni list | Energetski portal Srbije\nMinistru zaštite životne sredine u Vladi Republike Srbije Goranu Trivanu u Sremskim Karlovcima svečano je uručeno Specijalno priznanje „Zeleni list“ za višedecenijski doprinos zaštiti životne sredine i prirode. Priznanje je dodeljeno u okviru akcije „Tražimo zagađivača godine i zaštitnika životne sredine“, koju su organizovali Radio Beograd 2 i Pokret gorana Vojvodine.\nIzražavajući zahvalnost zbog dodeljenog specijalnog priznanja, ministar Trivan je istakao značaj uloge Radio Beograda 2 i Pokreta gorana Vojvodine, ne samo kao organizatora ove manifestacije, već kao višedecenijskih zagovornika za očuvanje i unapređenje životne sredine, čija će zalaganja biti sve značajnija u vremenu koje dolazi. Ekologija se još uvek bori za mesto koje joj pripada, da i drugi shvate da je pitanje očuvanja zdravog životnog okruženja, prirode u njenom bogatstvu, prioritetno pitanje od kojeg zavisi budućnost svih nas. Ovakvo priznanje je dokaz da su prepoznati zalaganja i napori da se životna sredina u Srbiji promeni na bolje. Pozivam vas da se pridružite učesnicima borbe za bolju životnu sredinu, i učestvujete sa nama u svim akcijama koje se pokreću i planiraju za bolju, zdraviju i čistiju Srbiju. Neka svako zasadi po pet stabala, što je dovoljno da obezbedi kiseonik za sebe i svoju porodicu za čitav život, rekao je ministar Trivan.\nPored ministra Trivana, specijalno priznanje dodeljeno je i Miroslavu Mihajloviću, za četrdeset godina rada u oblasti zaštite i unapređenja životne sredine u Pokretu gorana Srbije. Za naročiti doprinos i učinjenu dobrobit životnoj sredini i prirodi u 2017. godini, priznanje „Zeleni list“ dobili su: Savez mesnih zajednica Temska, Sabahudin Abdagić i Milorad Babić iz Sjenice, Naučno-istraživačko društvo studenata biologije i ekologije „Josif Pančić“ iz Novog Sada, Udruženje UGRIP iz Novog Sada, Grin fest, Emisija „Znanje – imanje“ RTS, Milivoj Mile Vučanović, Osnovna škola u Visokoj – Đačka zadruga „Zvončić“, Agencija Siti marketing centar iz Niša i porodica Vozar.\nUpozorenje zagađivaču godine – „Crni list“ dodeljen je kompaniji „Step trans“ iz Novog Sada, zbog držanja nekoliko desetina puta veće količine opasnog otpada od one za koju su imali dozvolu.\nAkcije „Tražimo zagađivača godine i zaštitnika životne sredine“, najstarija je ekološka akcija u Srbiji, organizovana po trideset peti put u cilju promovisanja napora na očuvanju i unapređenju životne sredine, i otvorenog ukazivanja na ekološke probleme i zagađivače, kako bi podstakla najširu javnosti da se aktivnije uključi i doprinese zaštiti životne sredine i prirode.


Svaki razgovor može da bude kamen u kući mira koju gradimo u regionu(FOTO) – Vesti iz srbije i sveta\nHome > Vesti > Svaki razgovor može da bude kamen u kući mira koju gradimo u regionu(FOTO)\nby Janko Vesic - November 28, 2021 029\n– Ovaj susret je još jedna potvrda sadržajnog, intenzivnog dijaloga. Mislimo da imamo veoma, veoma dobre odnose sa Slovenijom. Kao primer za saradnju je, što smo naglasili u razgovoru, činjenica da smo pre 10 godina imali trgovinsku razmenu u vrednosti od 572 miliona evra, a danas je gotovo udvostručena na 1,2 milijardu evra. Naravno ima prostora za još bolju i uspešniju saradnju i mislimo da će takva trgovinska razmena samo da raste – dodao je on.\nBorut Pahor i Aleksandar Vučić\n– Govorili smo i o situaciji na KiM, našim odnosima, dijalogu u Briselu i problemima sa kojima se suočavamo trudeći se da se sačuvamo mir i stabilnost. Istakao sam značaj očuvanja mira, stabilnosti i sigurnosti za sve ljude u regionu. Svaki razgovor koji vodimo u regionu, a i ovaj, može da bude kamen u kući mira koju pokušavamo da izgradimo – naglasio je Vučić.\n– Verujem da su to odnosi međusobnog poverenja i uvažavanja. Svaki susret dodatno doprinosi razvoju naših odnosa – naglasio je on.\n– Naša saradnja i dobra komunikacija od vitalnog je interesa za sve stanovnike na KiM, u ovom slučaju za srpsko pre svega. Jedan deo sloveančkoh kontingenta učestvuje u čuvanju manastira Visoki Dečani što je od posebnog značaja za nas – zaključio je Vučić.\nPodsetimo, Pahor je danas doputovao u Beograd, a na aerodromu “Nikola Tesla” dočekao ga je ministar finansija Srbije Siniša Mali.\nPredsednik Srbije Aleksandar Vučić ugostiće po podne slovenačkog predsednika na radnom ručku u vili “Bokeljka”.\nPovodom toga na zvaničnom Instagram nalogu objavljeno je nekoliko njihovih fotografija uz tekst: “Zadovoljstvo mi je da, danas u Beogradu, ugostim na radnom ručku predsednika Republike Slovenije”.\nIzjave za medije dvojice predsednika planirane su u 14.30 časova.\nŠta za Srbiju znači otvaranje klastera 4\nDezember 17, 2021 020\nKosovska policija pretresa kuću u Šilovu, reagovala Kancelarija za KiM: Zastrašivanje Srba\n(UŽIVO) VUČIĆ SA RAMOM I DIMITROVOM Sastanak u okviru inicijative “Otvoreni Balkan” (VIDEO)\nVučić 20. i 21. decembra u Tirani o “Otvorenom Balkanu”\nDezember 15, 2021 025\nRTS: Cena gasa na berzama postigla istorijski rekord od 2.120 dolara


:: Naslovna strana > Glasnik broj 6 > Uvodna reč - Otvoreno šest, u pripremi dve nove regionalne kancelarije\nOtvoreno šest, u pripremi dve nove regionalne kancelarije\n- Vera Bubonja-\nRegionalno organizovanje Inženjerske komore Srbije Otvoreno šest, u pripremi dve nove regionalne kancelarije Regionalni odbori obezbedili da se veliki broj inženjera neposredno uključuje u rad kako bi na najbolji način ostvarili svoja prava i obaveze kao i interes zajednice u kojoj žive i rade\nNa nedavno održanoj, Četvrtoj redovnoj sednici Skupštine Inženjerske komore Srbije, još jednom je potvrđen stav članova Skupštine da se podržava regionalno organizovanje kao vid decentralizacije i odgovor na stvarni život - potrebu članstva da se neposredno uključuje u rad i na taj način ostvaruje svoja prava i obaveze kao i interes zajednice u kojoj živi i radi. Inženjerska komora Srbije sa 17.563 člana, u ovom momentu predstavlja jednu od najbrojnijih strukovnih organizacija u Republici Srbiji. Posle skoro četiri godine od osnivanja, nameće se potreba da se tako akumulirana energija i inelektualni potencijal izrazi kroz uključivanje što većeg broja članova u rad organa i tela Komore.\nOd osnivanja Inženjerske komore do sada, u regionalno organizovanje Komore je uloženo mnogo truda i vremena, kako bi se stvorili uslovi za unapređenje rada članova podsekcije na području regiona. Prvi izbori za regionalne odbore su održani u toku 2004. godine kada su i konstituisani u 15 regiona. Na osnovu primedbi regionalnih odbora i evaulacije rada nametnula se potreba utvrđivanja kriterijuma i donošenje novog pravilnika kojim će se omogućiti brži i jednostavniji rad i istovremeno definisati delokrug rada i ovlašćenja regionalnih odbora.\nKrajem 2006. godine doneta je nova Odluka i Pravilnik kojima se, poštujući princip teritorijalne pripadnosti i broja licenciranih inženjera za svaki region, na nivou matičnih sekcija organizuju sledeće podsekcije: diplomiranih inženjera arhitekture, diplomiranih građevinskih inženjera, diplomiranih mašinskih inženjera, diplomiranih inženjera elektrotehnike i diplomiranih inženjera ostalih tehničkih struka.\nNa nivou podsekcija na izborima održanim u februaru i martu 2007. godine izabrani su regionalni odbori u VIII regiona koji obuhvataju područja koja su sastavni deo Odluke o organizovanju regionalnih odbora sekcija i podsekcija. Na pomenutim izborima za regionalne odbore podsekcija izabrano je 318 članova. U Kosovskoj Mitrovici zbog malog broja članova nisu sprovedeni izbori za regionalne odbore.\nRadi unapređenja uslova rada članova podsekcija sa područja regiona, i uključivanja što većeg broja licenciranih inženjera u rad organa i tela, otvorene su regionalne kancelarije Inženjerske komore Srbije kako bi se stvorili uslovi za efikasniji rad.\nPrva kancelarija koja je počela sa radom bila je ona u Vranju, otvorena u decembru 2004. godine, a neposredno posle toga otvorene su kancelarije u Kragujevcu, Kraljevu, Valjevu, Nišu kao i novootvorena kancelarija u Novom Sadu - počela sa radom 7. maja 2007. godine. Do sada je održano 110 sednica regionalnih odbora, na kojima su razmatrana pitanja od interesa za unapređenje uslova rada članova podsekcije na području regiona.\nU proteklom periodu ostvarena je saradnja sa organima lokalnih samouprava, regionalnim privrednim komorama, kao i raznim strukovnim udruženjima na regionalnom nivou. U organizaciji regionalnih odbora, a u saradnji sa matičnim sekcijama svakog meseca se pored uobičajenih aktivnosti, održavaju okrugli stolovi, tribine, izložbe i slične aktivnosti sa specifičnim temama koje su od interesa za članove Komore sa tog regiona. U toku su pripreme oko otvaranja regionalnih kancelarija u Subotici i Čačku.\nOtvaranjem regionalnih kancelarija Komore stvaraju se uslovi: za upoznavanje svih članova Komore na nivou regiona o radu IKS i mogućnostima aktiviranja i uključivanja u akcije i aktivnosti u lokalu; efikasniji rad regionalnih odbora u cilju unapređenja uslova rada članova podsekcija na području regiona i sprovođenja godišnjeg plana i programa rada Komore; iniciranje i učestvovanje u razvojnim projektima i regionalnim-strukovnim aktivnostima od značaja za IKS; informatičko povezivanje kancelarija sa centralnom bazom podataka čime je omogućeno korišćenje aplikacija radi bržeg i jednostavnijeg servisiranja i pružanja usluga članovima sa regiona (povećanje broja ličnih prezentacija članova, uvid u status podnetog zahteva, evidencija članarine i izdavanje obaveštenja). Usvojenim planom i programom rada matičnih sekcija projektanata i izvođača radova za 2007. godinu, u okviru aktivnosti matičnih sekcija, predviđena su sredstva za realizaciju aktivnosti regionalnih odbora. U toku je izrada Plana i programa rada regionalnih odbora, a neke od osnovnih smernica su izvodi iz Plana i programa rada matičnih sekcija vezani za rad regionalnih odbora.\nOtvaranjem dve nove regionalne kancelarije kao i unapređenjem rada postojećih kancelarija omogućiće se efikasniji i nesmetan rad regionalnih odbora u cilju realizacije plana i programa rada i podrške razvojnim projektima regiona. Pozivamo članove Inženjerske komore Srbije da kroz rad regionalnih kancelarija i regionalnih odbora svojom inicijativom i angažovanošću doprinesu daljem jačanju kompletne organizacije srpskih inženjera u oblasti planiranja, projektovanja i izgradnje objekata.


SportDC - Vesti - Ostalo - Obrad Tomić, košarkaš bugarskog Akademik Bulteksa: " Odmaram se kući, održavam formu, spremam se za neke nove izazove"\nSreda, 20.01.2021 08:39\n04.04.2020 Miloš Vasiljević\nObrad Tomić, košarkaš bugarskom Akademik Bulteksa, trenutno je kod svoje kuće u Gacku, gdje održava formu, redovno trenira, bar minimalno kako ne bi ispao iz forme.\nObrad Tomić, dominantan u reketu\nOvaj 26-nji Gačanin, naglašava da sportisti nisu navikli da budu u aprilu van takmičarske sezone i trenažnog procesa, no pandemija koronavirus odredila je takav epilog u svim porama društva.\nTomić je za naš portal kazao da je prezadovoljan prikaznim kako u Balkanskoj ligi tako i u domaćem šampionatu. Ono što je još važnije zaobišle su ga povrede, a baš taj faktor spriječio ga je da pokaže sve što za u dresu Partizana.\n" Zadovoljan sam sezonom, ali ono se kaže uvijek može bolje. Prvo i osnovno, zahvalan sam Bogu jer sam zdravstveno dobro i nisam propustio niti jedan trening za čitavu sezonu, što se ne sjećam kad je to bilo posljednji put kada sam ja u pitanju.\nI moram da izrazim veliku zahvalnost ljudima sa kojima sam radio prošlo ljeto a to je "Team PFHSC" i njihov kordinator Adnan Maljević (Kinez)" naglašava Tomić koji se brzo adaptirao na bugarsku košarku.\nBivši košarkaš, između ostalih, Zrinjskog, mrkonjićke Mladosti, Kaknja, Partizana i Rogaške, imao je odličnu statistiku ove sezone.\nNaime, u domaćem šampionatu bilježio je 15 poena i 7 skokova, dok je u Balkanskoj ligi imao 13 poena i 10 skokova.\nVažno je reći da je imao odlične procente šuta, a pogađao je često i za tri poena, pa će biti prava umjenost ako i sljedećeg ljeta bude stanovnik drugog po veličini grada u Bugarskoj - Plovdiva, odnosno ako ga Akademik uspije sačuvati, jer znamo da ima ponude iz mnogo kvalitetnijih evropskih košarkaških destinacija.\nTakođe je naglasio da svi ostanu kod svojih kuća, te da maksimalno slušaju upustva i mjere, kako bi se izbjeglo širenje virusa.


RS će do 2016. povećati izdvajanja za nauku - SWOT\nRS će do 2016. povećati izdvajanja za nauku\nBANJALUKA - Ministar nauke i tehnologije RS Jasmin Komić ističe da je ulaganje u znanje, kao trasiranje puta za sigurnu budućnost, jedno od strateških opredjeljenja, zbog čega Vlada RS namjerava da do 2016. izdvajanja za nauku i tehnologiju poveća na 0,5 odsto bruto društvenog proizvoda. On naglašava da iskustva razvijenih zemalja koje za nauku izdvajaju oko jedan odsto BDP-a pokazuju da se ekonomski prosperitet postiže upravo ulaganjem u nauku i komercijalizacijom inovacija.\n“Ako uzmete globalni indeks konpetitivnosti – nas rangiraju na neko 50. mjesto kada su u pitanju naučni i stručni radnici, a kada je u pitanju iskorištenost tih kapaciteta, u smislu koliko je to inovacija, novih projekata, tu smo na otprilike 120. mjestu. To znači da potencijal imamo samo ga trebamo iskoristiti“, rekao je Komić.\nMinistar nauke i tehnologije smatra da su ključni potencijali Srpske upravo znanje odnosno ljudski potencijali, poljoprivreda odnosno proizvodnja hrane, i energetika, te da je, kada je riječ o ulaganju u ove oblasti, neophodno veće angažovanje poslovnog sektora i drugih ministarstava.\n“U tom segmentu mi se `naslanjamo` na velike brend kompanije i to je bio razlog što sam nedavno bio u Americi u `Microsoftu` i obavio pregovore čiji bi rezutat trebao da bude `Microsoftov` centar u Banjaluci, prvi takve vrste u BiH, koji bi trebao da inicira projekte, edukaciju i sve ono što je u funkciji ravoja ovog društva”, objašnjava Komić.\n“Microsoft” je vodeća svjetska firma u oblasti informacionih tehnologija, koja godišnje ulaže desetak milijardi dolara u istraživanje i razvoj, te će Srpska povezivanjem s ovom kompanijom svakao osjetiti pozitivne efekte.\nKomić navodi značaj jačanja saradnje u okviru naučno-istraživačkih i istraživačko-razvojnih programa EU, a Ministarstvo nauke i tehnologije Srpske planira određene nove aktivnosti na tom polju.\n“Postoje vrlo respektabilna sredstva u EU i uvjeren sam, a i praksa to pokazuje, da sve veći broj naših ljudi aplicira za sredstva iz tih fondova, što na svojevrstan način može da obezbijedi dodatna finansijska ulaganja. S jedne strane, to će donijeti dodatna finansijska sredstva, a s druge strane, tu je uključivanje naših naučnih radnika u evropske tokove, bolje pozicioniranje univerziteta i uopšte uključivanje u evropski naučni prostor”, istakao je Komić i dodao da od 2014. godine počinje realizacija novog programa za nauku u vrijednosti oko 90 milijardi evra.\nKomić podsjeća da je Narodna skupština usvojila Strategiju naučnog i tehnološkog razvoja Republike Srpske 2012 – 2016. godina, čiji Akcioni plan predviđa realizaciju brojnih aktivnosti u narednom petogodišnjem periodu s ciljem unapređenja odvijanja naučno-istraživačke djelatnosti i tehnološkog razvoja, ali i povećanja koristi od ulaganja u istraživanje i razvoj.\nMinistar Komić navodi da je u tom kontekstu potrebno uraditi ili doraditi interne strategije i srednjoročne planova razvoja nauke, povećati javnu i medijsku promociju nauke, istraživanja i tehnološkog razvoja, a da Ministarstvo osim pokrenutog časopisa o nauci planira da organizuje odgovarajuće izložbe, radionice, održava „info-dane“ , te uspostaviti republičke nagrade za najbolje naučnike, istraživače i naučno-istraživačke institucije za postignute rezultate na godišnjem nivou.\n“Podizanje kvaliteta i savremenosti naučnih radova naših istraživača je veoma bitno za dalji razvoj obrazovanja, naučno-istraživačkog sektora i privrede Republike Srpske i u tom smislu Ministarstvo će nastaviti sa kategorizacijom naučnih časopisa koja se publikuju u Republici, ali će uvesti i kategorizaciju naučnih skupova koji se održavaju kod nas“, istakao je Komić.\nOn je dodao da će Ministarsvo u najskorije vrijeme pokrenutu izradu baze podataka o naučno-istraživačkoj opremi, uređajima, instrumentima i sistemima u javnim naučno-istraživačkim organizacijama i univerzitetima koja će biti javno dostupna svim zainteresovanim stranama.\nPlanirana je i izrada baze podataka o savremenim visokovrijednim tehnološkim potencijalima u Republici Srpskoj (organizacije, procesi, znanje, oprema). Ministarstvo nastoji da sve bude mapirano na pravi način, da se tačno zna stanje stvari, da tu budu svi potrebne podaci i da u se datom momentu prema tome može odnositi na pravi, realan način da bi se dobili pravi efekti.\nMinistarstvo nauke i tehnologije nastoji da priključi sve javne visokoškolske ustanove i naučno-istraživačke institute na akademsku i istraživačku računarsku mrežu SARNET, a u saradnji sa Ministarstvom prosvjete i kulture trebalo bi započeti sa implementacijom savremenog on lajn bibliografskog informacionog sistema (COBISS) i njegovo integrisanje sa E-CRIS bazom podataka o istraživačima i istraživačkim organizacijama koja se vodi u Ministarstvu nauke i tehnologije.\n“S ciljem povećanja broja istraživača, neophodno je što veće uključivanje studenata u naučno-istraživački rad. Ministarstvo namjerava podržati studentske naučno-istraživačke projekte pod vođstvom iskusnih mentora i uključenje studenata u iskusne istraživačke timove na značajnijim naučnim i istraživačkim projektima. Takođe, nastavljamo s podrškom organizovanju studentskih naučnih sekcija i održavanja studentskih naučnih skupova na što većem broju fakulteta“, istakao je Komić, podsjećajući da je odnedavno uvedena i praksa sufinansiranja odlaska studenata iz Srpske na prestižne svjetske univerzitete.\nMinistarstvo nauke i tehnologije će, u saradnji sa drugim ministarstvima, povećati podršku kooperativnim istraživačko-razvojnim projektima naučno-istraživačkih organizacija, društvenih i privrednih subjekata izgradnjom inovacionog sistema Srpske u kojem će se postaviti osnove za komercijalizaciju znanja.\nKomić poručuje da će kao ministar, i odnedavno kao potpredsjednik Vlade Republike Srpske, nastojati da razvoj Srpske ide u pravcu investicija u znanje – kao investicija za budućnost, ali da je u tom kontekstu važno da i opšta promocija bude motivirajuća posebno za mlade ljude da se posvete nauci.\nNajava "23. i 24.05.2013.g. KONFERENCIJA: Aktuelne teme iz oblasti osiguranja i bankarstva


Zarif: Što pre do ZSO | KoSSev\nZarif: Što pre do ZSO\nPetak 06. februar 2015, 19:17\nŠef UNMIK, Farid Zarif, rekao je da veoma važno da se nova vlada u Prištini hitno posveti formiranju Zajednice srpskih opština.\nZarif je na sednici SB UN posvećenoj situaciji na KiM podsetio da će dijalog Beograda i Prištine biti, posle duže pauze, nastavljen 9. februara.\nOn je pozvao one koji su poveli razgovore u Briselu - bivše premijere, a sadašnje šefove diplomatije, Ivicu Dačića i Hašima Tačija, da "podrže puno sprovođenje već dogovorenih principa i donesu ozbiljne odluke nužne za sveobuhvatnu normalizaciju odnosa".\n"Kosovska vlada treba da se od samog početka odlučno posveti formiranju ZSO, jednoj od odredbi Briselskog sporazuma. Nadam se da će se dijalog baviti i novim oblastima i da će realizacija dogovorenog biti nastavljena tokom pregovora," rekao je Zarif preko video-linka.\nOn je naglasio da predstoje teške odluke i da dve strane treba da urade ono što je u najboljem interesu za sve građane regiona.\n"Nadam se da će lideri u Beogradu i Prištini na svim nivoima hrabro preuzeti svoje obaveze u ovom kritičnom trenutku i istorijskom procesu normalizacije i doneti ponekad teške odluke, kako bi se taj proces nastavio", poručio je Zarif.\nZarif je, takođe, dodao da je od ključnog značaja, imajući u vidu nedavne nasilne proteste na Kosovu, da se lideri i u Beogradu i u Prištini, suzdrže od svih izjava i reagovanja koji bi mogli da doprinesu porastu napetosti, "posebno u vezi s 'Trepčom'".\nOn je naveo da je "nasilje za svaku osudu" i pozvao i političke entitete i organizacije civilnog društva da se ograde od nasilnih protesta.\n"Međutim, neki politički lideri čak su pokušali da zloupotrebe situaciju i skrenu pažnju sa svoje odgovornosti za ono što se desilo," naglasio je Zarif.\nOn je kazao da su demonstracije "u velikoj meri bile organizovane od opozicije", a da im je doprinelo i nezadovoljstvo ekonomskom situacijom, o čemu svedoči i "alarmantno" povećanje emigracije proteklih meseci.\nŠef UNMIK-a je ponovo ukazao na značaj osnivanja Specijalnog suda za ratne zločine, počinjene na Kosovu 1998-1999. godine, a pozvao je prištinske vlasti i da ulože napore kako bi obeshrabrile mlade ljude u nameri da se pridruže terorističkim pokretima u svetu.


Hipokrat vs Biznis - Pravni Skener\nPočetna » Hipokrat vs Biznis\nSvaki građanin države Srbije koji je makar jednom otišao kod lekara morao se susresti sa mladim „menadžerima prodaje na terenu”, kako se popularno naziva relativno novo zanimanje kod nas. Uglavnom tek pristigli diplomci Medicinskog fakulteta, noseći torbu punu letaka i lekova, ulaze u ordinaciju i promovišu najnovije lekove „potpuno prirodne, efikasne i krajnje neophodne”, nadajući se da će sklopiti neformalni ugovor sa dotičnim lekarom, u cilju propisivanja baš tih prirodnih preparata koji „daleko bolje pomažu pri lečenju od svih dosada korišćenih”. Ciklus se ponavlja na svakih nekoliko nedelja, ne bi li se lekari, koji nisu pristali na ovu jedinstvenu ponudu, ponovo pokušali ubediti u korisnost ovakvih aranžmana. Za to vreme, ovi menadžeri po nuždi, redovno obilaze apoteke u cilju saznanja o učestalosti kupovine njihovih proizvoda, ostvarujući i sami zaradu po učinku.\nTako multinacionalne kompanije, diktirajući i plasirajući razvoj medicinskih preparata, stvaraju armije mladih lekara, koji umesto u svojoj struci, usled nedostatka posla prisiljeni su da prihvate ulogu trgovačkog putnika, pomažući sticanju profita svojim poslodavcima.\nOvim kompanijama, odnosno farmaceutskoj industriji nije cilj ozdravljenje pacijenta. Naprotiv, što je terapija duža, potrošnja lekova je veća, profit kompanija zagarantovan i veliki, a lekari-partneri u ovom nečasnom poslu adekvatno nagrađeni .\nTako dolazimo do situacije da se određeni lek često propiše u mnogo većoj dozi nego što je pacijentima realno potrebno, direktno ugrožavajući njihove živote. O tome svedoče javni skandali koji potresaju Srbiju poslednjih godina, kao onaj na Institutu za onkologiju i radiologiju, ili o vakcinisanju protiv famoznog i „razarajućeg” H1N1, koji je obeležio 2009. godinu, a kojom se nadležni organi bave i danas. Ovo su samo malobrojni primeri koji su dospeli u javnost, a pitanje je koliki je broj svakodnevnih sličnih slučajeva koji ostaju neobjavljeni.\nFarmaceutske kuće ostvaruju ogromne profite, pacijentima je zdravlje sve više ugroženo, lekari koji su uključeni adekvatno nagrađeni, budžeti države oštećeni za milione evra, ali ni to nije dovoljno alarmantno da se dođe do sistemskih rešenja i stane na put ovoj pojavi.\nIstovremeno, istraživanja pokazuju da je prosečni iznos mita u 2010. godini u zdravstvu bio 255 evra, a slučajevi nesavesnog lečenja i smrti zbog lekarske greške postali su svakodnevna pojava.\nPostavlja se pitanje šta je sa pravima pacijenata.\nPod sve većim pritiskom Evropske unije, propisi kojima bi trebalo da se zaštite prava pacijenata donose se na dnevnom nivou. Nikad nije bilo više dokumenata koji garantuju prava, štite od zloupotreba i obezbeđuju sigurnost.\nDok se propisi mere kilogramima, prava pacijenata su ekvivalntna vezama i novčanicama. Dobili smo zaštitnike prava što na lokalnom, što na republičkom nivou, a “zdravlje nacije” pada u sve veću dubiozu.\nI dolazi do apsurdne situacije – ranije je reputacija lekara bila od najvećeg značaja za njegov rad, a propisi su načelno štitili prava pacijenata, dok danas kad postoji obilje normi i kada bi bilo logično očekivati da su lekarske greške sporadični slučajevi, a zaštita pacijenata na najvišem nivou, upravo se dešava obrnuta situacija.\nDiplome i licence na žalost ne predstavljaju nikakvu garanciju da su životi i zdravlje pacijenata zaštićeni i da mogu računati na adekvatno lečenje.\nČini se da Vlada i resorno ministarstvo više vode računa o formalnim, nego o stvarnim i realnim problemima u oblasti zdravstva. Važnije je naplatiti dozvole za rad, ograničiti vreme pregleda na sedam minuta po pacijentu, ne naljutiti prvog čoveka neke jake kompanije, nego poboljšati kvalitet usluga, edukovati kadar i sprovoditi kontrole rada.\nLekari štite jedni druge, lekarska udruženja im u tome nesebično pomažu, a ako se tome doda i nesposobnost ili nespremnost pravosuđa da procesuira i kazni nesavesne lekare, onda je jasno na kom nivou su prava pacijenata u Srbiji. U toj mreži organizovane međusobne zaštite aktera koji se vode sopstvenim interesima, nemoguće je utvrditi ko je zaista spreman da pomogne pacijentima u ostvarivanju osnovnih prava koja im pripadaju.\nU skladu sa tim se sprovode istrage samo kada se mediji zainteresuju za neki slučaj korupcije, nesavesnog lečenja, smrti usled nemara, ali osnovno pravo čoveka na istinitu informaciju, pretrpljeni stres, umanjen kvalitet života – sve to nije dovoljno važno i smatra se kolateralnom štetom.\nNa žalost, postupci Svetske zdravstvene organizacije pokazuju da ni na međunarodnom terenu situacija nije mnogo bolja, ali zaklanjanje iza pogrešnih odluka i prevara organizacija koje bi trebalo da kreiraju svetsku zdravstvenu politiku, ne može i ne sme biti izgovor za domaće institucije da ne preduzimaju mere za zaštitu zdravlja i života ljudi.\nI sve dok policija privodi lekare samo kad se snimak o primanju mita pojavi na Internetu, dok sudstvo ne poznaje pojam lekarske greške, a ministri zdravlja čiji mandat obiluje aferama odlaze sa funkcija tek kad sami odluče, dok farmaceutske kompanije stiču profit ne birajući sredstva, a lekari, vođeni istim principima zaboravljaju na Hipokratovu zakletvu, pacijenti će sve više gubiti poverenje u zdravstveni sistem i, primorani na samoizlečenje i oslanjanje na sopstvenu svest, biti jedina oštećena strana, a njihova prava tako lepo definisana u silnim dokumentima samo slovo na papiru.\nPrevPrethodnaPreventive radi, kažemo da nemamo obavezu prema vama\nSledećaPlaćanje ni za štaNext


DODIK "NAPUŠIO" OBAMU: Ti predsedniče si već sada prošlost, osoba koja će brzo da se zaboravi! - Dnevni Žurnal\nDODIK “NAPUŠIO” OBAMU: Ti predsedniče si već sada prošlost, osoba koja će brzo da se zaboravi!\nPredsednik Republike Srpske Milorad Dodik izjavio je danas da sankcije koje su mu uvedene nisu sankcije Sjedinjenih Američkih Država, već odlazeće američke administracije, koja je poražena na novembarskim izborima.\nOn je rekao se oseća ponosno i da sankcije ne oseća kao kaznu, jer nije želeo da trguje interesima Republike Srpske.\n„Odluka je deplasirana, jer oni koji su je doneli znaju da ja nemam nikakvu imovinu ni račun u SAD ni u inostranstvu, osim u Srbiji“, rekao je Dodik.\nOn je kazao da je bitno da ovo nisu sankcije protiv RS, dodavši da je on odavno, već deset godina, „pod sankcijama“ raznih aktera koji pripadaju odlazećoj američkoj administraciji.\nDodik je optužio američku ambasadorku u BiH Morin Korak da je ona odgovorna za sankcije koje su mu SAD uvele, navodeći da je Kormakova „neprijatelj RS i Srba“.\nOn je zatražio od ministra spoljnih poslova BiH Igora Crnatka da je proglasi personom non grata u BiH i da protiv nje bude podneta krivična prijava, zbog „lažnog informisanja Stejt departmana i mešanja u unutrašnje stvari BiH“.\nPonovio je da je važno što se radi o sankcijama protiv njega a ne protiv RS.\nDodao je da je ponosan sto se suprotstavio namerama odlazeće administracije SAD o prekrajanju Dejtona.\nPredsednik RS je rekao da je uvek poštovao SAD, ali da nastavlja da se bori protiv „monstruma BiH“ koju su pravile Kormak i odlazeća američka administracija.\n„To je očajnički potez odlazeće američke administracije, ali se može očekivati da ga nova administracija skine sa te liste“, rekao je Dodikov savetnik Aleksandar Vranješ.\n„S obzirom na to da je nova administracija (SAD) do sada pokazala dobru volju, možemo očekivati da on bude skinut sa te liste.\nNovi predsednik Donald Tramp još je ranije izjavio da će poništiti čitav niz ukaza te vrste kad preuzme dužnost“, rekao je Vranješ za Sputnjik.\nPrema njegovim rečima, odlazeća administracija je nezadovoljna i zbog toga što je Trampov tranzicioni tim pokazao veliko razumevanje prema Republici Srpskoj, počevši od toga da su pozvali Dodika na inauguraciju, do toga da su otvoreni za razgovore u pravcu poboljšanja odnosa.\nA takođe kada je reč o zatvaranju OHR-a i odlasku stranih sudija Ustavnog suda BiH, stavljajući do znanja da će buduća administracija podržati te inicijative iz Republike Srpske.


VELIKE AMBICIJE OK PARTIZAN - Odbojkaški Klub Partizan\nVELIKE AMBICIJE OK PARTIZAN\nPartizan kao jedan od najpoznatijih klubova srpske odbojkaške scene, najavljuje pojačanja i u organizacionom smislu.\nNajnoviji rezultati u obe konkurencije i mogućnost da se dodje do trofeja su doveli do toga da se veliki Partizanovci, društveno odgovorne firme, odnosno ljudi koji ih vode priključe crno-beloj porodici.\nŽeljko Tanasković posle obavljenog razgovora sa uspešnim privrednikom Aleksandrom Stankovićem ima nameru da ojača Upravni odbor OK Partizan ljudima koji prepoznaju uticaj i važnost sporta u našem društvu.\nBaš iz tog razloga, gospodin Aleksandar Stanković je prihvatio ulogu predsednika Upravnog odbora OK Partizan i to će biti prvi korak ka stvaranju jakog Partizana na svim nivoima.\nVeć postoje novi predlozi ka dostignuću zeljenih ciljeva a jedan od najvažnijih je izgradnja Partizanovog sportskog objekta, kojim će se stvoriti uslovi za napredak svih selekcija, kojih inače za sada ima 39.\nNovom predsedniku Upravnog odbora želimo mnogo sreće kako na sportskom, tako i poslovnom planu.


U nasoj arhivi pronasli smo prikupljeni materijal sa radionice odrzane u grbaljskom selu Sutvara 1998. godine. Ovaj materijal je nastao kao rezultat Ljetnje skole arhitekture odrzane u selu Sutvara u Grblju 1998. godine. Inicijativa je stigla od g. Bora Vuksica koji je organizovao i finansirao boravak studenata na terenu. Studenti su prikupili dokumentaciju postojeceg stanja seoske arhitekture.\nNovosti\tRuralni razvoj\tProjekti\tIstraživanja


Naočale rješavaju probleme s očima - HRONO ISHRANA\nImajte na umu da nije svaka optika jednaka i da se osim po cijeni optike razlikuju i po kvaliteti rada i asortimanu okvira za naočale. Osim samo naočala za vid, optika je odlično mjesto i za kupnju sunčanih naočala, jer ste sigurni da su naočale original i da će uistinu štititi vaše oči od nezdravog zračenja.\nKvalitetna optika osim toga trebala bi imati osobni pristup svakom klijentu, profesionalni kadar osoblja i jamstvo za dobar vid i proizvode. Osim toga, naravno bitan faktor kod odabira je i dobra ponuda, te cijene, no za oči ne biste trebali štedjeti. Precizni pregled dioptrije, te izrada pomagala za oči bilo da se radi o lećama ili naočalama, je također veoma važna kod optika.\nSadržaj Područje trčаnjаPročitajte i sljedeći sadržaj:Pročitajte i sljedeće članke: Područje trčаnjа Površina gаzišta je prostrаna, …


Više od 130 novinara prati vežbu u Nikincima\nBeta 9. maja 2017. 09:05\nViše od 130 novinara pratiće današnju vojnu vežbu „Čelik 2017“ na poligonu Nikinci, i centralnu ceremoniju povodom Dana pobede i Dana Vojske Srbije.\nKako je ranije najavljeno, prikazu operativnih sposobnosti pripadnika Vojske Srbije i Ministarstva unutrašnjih poslova i bojevom gadjanju iz tenkova, vazduhoplova, artiljerijskog i pešadijskog naoružanja prisustvovaće predsednik i premijer Srbije, Tomislav Nikolić i Aleksandar Vučić, ministri u Vladi Srbije i predstavnici diplomatskog kora.\nVojska Srbije predstaviće naoružanje iz razvoja poput modularnog višecevnog samohodnog raketnog lansera „Morava“, modernizovanog raketnog sistema „Oganj“, samohodnog artiljerijsko-raketnog sistema PVO „PASARS“, a premijerno će biti predstavljeno dejstvo protivoklopnog raketnog sistema velikog dometa „ALAS“.\nBiće prikazano i dejstvo modenizovanog tenka M-84, modernizovanog borbenog vozila pesadije BVP M-80, višenamenskog oklopnog vozila Miloš i oklopnog vozila Lazar tri.\nNa vežbi će učestvovati i daljinski kontrolisano vozilo bez posade, komandno-izvidjačko vozilo artiljerijskog diviziona, modernizovani samohodni protivoklopni lanser raketa Maljutka 2T5, protivoklopni helikopter „Gama“ i jurišni avion „Orao“.\nPočetak vežbe zakazan je za 10.00, a po završetku će biti priredjen taktičko-tehnički zbor naoružanja i vojne opreme.


Poseta ukrajinskim izbeglicama u Vranju - Solidarnost i briga - EU u Srbiji\nPoseta ukrajinskim izbeglicama u Vranju – Solidarnost i briga\n„Niko ne može da vrati ono što su izgubili, ali možemo svi da pružimo sigurnost, brigu i saosećanje za ukrajinski narod“\nZa 47 dana ruske agresije na Ukrajinu, procenjuje se da je njome pogođeno čak 18 miliona ljudi – skoro polovina ukupne populacije Ukrajine. Sa ruskom invazijom na Ukrajinu, Evropa doživljava jednu od najvećih izbegličkih kriza od kraja Drugog svetskog rata.\nOdgovor na takav čin agresije je obaveza svih – zajednička, jedinstvena odgovornost. Države članice EU usvojile su 4. marta odluku da se osobama koje beže iz Ukrajine omogući status privremene zaštite na godinu dana, sa mogućnošću obnavljanja. Ova prava uključuju boravak, pristup tržištu rada i stanovanju, medicinsku pomoć i pristup obrazovanju za decu. Nedavno je Evropska komisija pokrenula globalnu inicijativu #StandUpForUkraine, kojim je prikupljeno čak 9.1 milijarda evra za podršku onima koji beže od ruske invazije, u zemlji i inostranstvu. Srbija je takođe pokazala posvećenost signalizirajući da preduzima neophodne korake kako bi se uskladila sa odlukom EU da ponudi takav status Ukrajincima koji beže od sukoba.\nAmbasador EU u Srbiji Emanuele Žiofre, zajedno sa ambasadorima Poljske, Finske i Češke, Rafaelom Perlom, Kimom Lahdevirtom i Tomašom Kuhtom, zamenikom ambasadora Francuske, Fatihom Akcalom, prvim sekretarom ambasade Mađarske, Zoltanom Ištvanom Nemetiem i savetnikom u ambasadi Ukrajine u Srbiji, Martinuk Markom, posetili su danas centar za azil u Vranju i razgovarali sa izbeglicama iz Ukrajine koje su u ovom centru našle utočište od rata u svojoj zemlji. Tokom posete, predstavnici delegacija iz EU i Ukrajine pohvalili su dobru negu i uslove koje pruža Komesarijat za izbegla i raseljena lica Srbije.\nAmbasador Žiofre je pozdravio otvorenost, dobru volju i solidarnost Srbije u svetlu aktuelne humanitarne krize u Ukrajini. „Od ruske invazije na Ukrajinu više od 4.38 miliona ljudi bilo je prinuđeno da napusti svoju zemlju i domove, ostavljajući za sobom svoje prijatelje, rođake, domove, škole i poslove, igračke svoje dece. Ovi izgubljeni delovi njihovih života ne mogu se nadoknaditi, ali ono što možemo da uradimo je da damo sve od sebe da pomognemo ovim ljudima da se osećaju sigurnije, zbrinuto i prihvaćeno. Srećan sam što vidim da ljudi iz Komeserijata za izbeglice zaista pružaju dobru negu i adekvatne uslove za njih, uključujući i zdravstvenu zaštitu. Još jednom vidimo solidarnost srpskog naroda i srećan sam što su i ukrajinska deca krenula u školu. Ne ostavljamo Srbiju samu u ovom nastojanju – Evropska unija jeste i ostaće najjači finansijski partner za podršku upravljanju migracijama u Srbiji“, rekao je ambasador Žiofre.\nSrbija pomaže izbeglicama od 2015. godine, kada je počeo pojačan priliv migranata, i od početka do danas svedoci smo prakse humanog pristupa ljudima u nevolji. Ove aktivnosti finansijski podržava Evropska unija. Centar za azil u Vranju, koji finansira EU, od 8. marta je jedna od stanica za privremeni smeštaj za izbeglice iz Ukrajine. Do sada je primljeno 78 osoba, uglavnom porodica.\nU ovom trenutku, 5698 izbeglih iz Ukrajine je prijavilo boravište u Srbiji, a manji broj njih, 41 osoba u Vranju i devetoro ljudi u Obrenovcu je u smeštaju Komesarijata za izbeglice i migracije. Vladimir Cucić, komesar za izbeglice i migracije Republike Srbije ističe da je Srbija prva zemlja izvan Evropske unije koja se pridružila Direktivi i dodaje: „Podršku činimo na najkonkretniji mogući način i zahvaljujemo se Delegaciji EU na značajnoj saradnji kako bismo omogućili kvalitetne i humane uslove svim izbeglicama“.\nViše od 4,38 miliona ljudi bilo je prisiljeno da napusti Ukrajinu preko međunarodnih granica, dok se veruje da je 6,7 interno raseljeno.\nU Centru u Vranju svoj drugi dom pronašle su izbeglice iz Ukrajine, mahom žene, devojke i deca rekao je danas savetnik Ambasade Ukrajine u Srbiji Mark Martyniuk izrazivši zahvalnost zemaljama Evropske unije čija pomoć izbeglicama u Srbiji je jako značajna. On je istakao: „Želeo bih da se zahvalim svim radnicima Centra, predstavnicima Komesarijata i UNHCR-a, svim organizacijama i institucijama, koji rade ovde.“ Takođe, iz razgovora sa izbeglim ženama prenosi njihovu otvorenost da se uključe u volonterski rad, te je pozvao lokalnu vlast u Vranju da, ukoliko postoji potreba, omogući uključenje izbeglih žena u rad lokalne zajednice. Izrazivši pohvale i zahvalnost institucijama Srbije na saradnji i zajedničkom zadatku upravljanja migracijama i solidarnosti sa ukrajinskim narodom, evropske i ukrajinske diplomate završile su ovu posetu sa željom da se sve izbeglice što pre vrate svojim domovima i nastave da žive normalnim životom, kakav zaslužuje svako ljudsko biće.\nEU je najjači partner i podrška sistemu upravljanja migracijama Srbije, a Komesarijat za izbeglice i migracije važan partner u realizaciji projekata u ovoj oblasti. Od 2015. godine, kada je počeo povećan priliv migranata na teritoriju Srbije, EU je donirala preko 130 miliona evra za podršku kapacitetima Srbije za upravljanje migracijama. Centar za azil u Vranju nedavno je rekonstruisan sa oko 660.000 evra iz fondova EU i 330.000 evra iz državnog budžeta Srbije. EU takođe kontinuirano podržava srpske institucije da omoguće nesmetan pristup obrazovanju deci migranata od 2015. godine kroz pomoć formalnom i neformalnom obrazovanju.